
På  omslaget: 

Forsiden:  Drømmen  om  livets  træ,  1983, 

af  Robin  Luch  Griego,  West  Valley  i  Utah, 

USA;  blyindfattet  vindue 

(167  x  121  x  31  cm).  Det  levende  træs 

klare  farver  står  i  kontrast  til  den  mørke 

og  uhyggelige  verdens  grå  nuancer  i 
denne  illustration  af  profeten  Lehis  drøm 
fra  Mormons  Bog.  Undertræet  giver  Lehi 
noget  af  træets  frugt  til  sin  hustru  Sariah. 

I  baggrunden  holder  tre  kvinder, 
der  repræsenterer  Guds  børn,  godt  fast  i 
jernstangen,  mens  de  stræber  frem  mod 

træet.  Se  »Livets  træ«,  side  34. 

(Foto:  Ronald  Read,  Kirkens  museum  for 

de  sidste  dages  helliges  kunst  og  historie). 

Bagsiden:  Lehis  drøm,  1  995,  af  Lourdes 

Samson  fra  Bataan  på  Filippinerne; 

broderi  (1  1  4  x  76  cm).  Lehi  og  Nephi 

ses  her  sammen  med  »Herrens  And« 

(se  1  Nephi  8:5-6;  11:11). 

(Foto:  R.  T.  Clark,  Kirkens  museum  for  de 

sidste  dages  helliges  kunst  og  historie). 

Børnestjernens  forside: 

Sommerdagene  er  meget  lange  og 

vinterdagene  meget  korte  på  Island, 

hvor  9-årige  Brynjolfur  Olafsson  (til  højre) 

og  hans  bror  Matthias  bor  sammen 

med  deres  forældre  og  deres  søster. 

Men  uanset  om  dagene  er  lange  eller 

korte,  så  er  der  altid  tid  til  evangeliet  og 

aktiviteter  i  Kirken.  Se  Nye  Venner, 

side  14.  (Foto:  Janet  Thomas). 

KOMMENTARER  FRA  LÆSERNE 


MIN  YNDLINGSLÆSNING 

Vi  er  velsignet  med,  udover  skrifterne,  også 
at  have  Kirkens  tidsskrifter,  hvori  vi  modta- 
ger Brødrenes  vejledning  og  får  del  i  vores 
søskendes  vidnesbyrd. 

Min  yndlingslæsning  i  tidsskriftet  er  Bud- 
skab fra  Det  Første  Præsidentskab,  der  kon- 
stant minder  os  om  at  være  retskafne  sidste 
dages  hellige.  Ved  at  følge  deres  lærdomme 
kan  vi  sky  Satans  fristelser,  holde  os  ubesmit- 
tede af  verden  og  værdige  til  at  vende  til- 
bage til  vor  himmelske  Fader. 

Hsu,  Hui-wen, 

Macau  Gren, 

Kowloon  Vest  Stav,  Hong  Kong 

AT  TJENE  HERREN 


Budskabet  fra  Det  Første  Præsidentskab  i 
november  1995  »At  tjene  Herren  og  mod- 
stå djævelen«,  som  var  skrevet  af  præsident 
James  E.  Faust,  er  inspireret. 

Præsident  Faust  siger,  at  hvis  vi  vil  vie 
vores  liv  til  Herrens  tjeneste,  kan  vi  tjene  os 
selv  og  andre  meget  bedre. 

Daniela  Martins  Alves  Pereira, 
Tubaråo,  Santa  Catarina,  Brasilien 

MISSIONÆRTIDSSKRIFT 


Jeg  tjener  i  missionen  i  Barcelona  i  Venezue- 
la, og  jeg  mener,  at  artiklerne  i  Liahona 
(spansk)  hjælper  mig  og  min  kammerat  med 
at  undervise  undersøgere.  For  eksempel  bar 
en  ung  mor,  der  lyttede  til  lektionen  om  evan- 
geliets genoprettelse,  vidnesbyrd  om,  at  præs- 
ident Gordon  B.  Hinckley  er  Guds  profet. 
Hun  sagde,  at  hun  havde  fået  det  vidnes- 


byrd, mens  hun  læste  Budskab  fra  Det  Første 
Præsidentskab  af  præsident  Hinckley  i  Lia- 
hona. 

Søster  henna  Chirino, 
missionen  i  Barcelona,  Venezuela 

ET  LOMMETØRKLÆDE  I  HÅNDEN 

Artiklerne  i  Seito  no  Michi  (japansk)  rører 
mit  hjerte  og  bevæger  mig  så  dybt,  at  jeg  ikke 
kan  læse  tidsskriftet  uden  at  have  et  lom- 
metørklæde i  hånden  til  at  tørre  tårerne  bort 
med. 

Masaru  Fukuoka, 

Ogaki  Gren, 

Nagoya  Vest  Stav,  Japan 

MANGE  VELSIGNELSER 

Da  jeg  læste  artiklen  »Når  du  ønsker  det«  i 
oktober  1995,  fyldtes  mit  hjerte  af  en  vid- 
underlig følelse.  Jeg  var  artiklens  forfatter, 
Geri  Christensen,  dybt  taknemlig,  fordi  hun 
fortalte  om  sin  oplevelse  og  mindede  mig  om 
mine  mange  velsignelser. 

Ana  Eluvia  Lima  Orellana, 
Quinta  Samoyoa  Ward, 
Utatldn  Stav,  Guatemala  City 

FRA  REDAKTIONEN 


Vi  opfordrer  jer  til  at  sende  breve,  artikler  og 
historier  til  os.  Husk  at  skrive  dit  fulde  navn, 
adresse,  samt  ward  og  stav.  Vores  adresse  er: 
Stjernen,  Borups  Allé  128,  l.  th,  2000  Frede- 
riksberg. 

BUDSKAB  FRA  DET  FØRSTE  PRÆSIDENTSKAB 


tro  stå  til 
Herren« 


Følgende  tale,  der  oprindelig  blev  holdt  for  unge  voksne  ved  en  institutfireside  i  Salt  Lake 
City  søndag  den  21.  januar  1996  i  Tabernaklet  på  Tempelpladsen,  gengives  her,  fordi  dens 
budskab  har  gyldighed  for  alle  Kirkens  medlemmer. 

Præsident  Gordon  B.  Hinckley 

ine  kære,  unge  venner,  det  er  vidunderligt,  men  samtidig 
en  stor  udfordring  at  tale  til  jer.  I  er  intelligente  og  dygtige 
unge  mennesker.  I  er  unge,  som  tænker  over  tingene,  som 
ønsker  svar  på  jeres  spørgsmål,  og  som  er  kommet  her  i  aften  for  at  få  løsnin- 
ger på  jeres  problemer  og  inspiration  til  at  vejlede  jer.  Jeg  beder  om  Helligåndens 
vejledning. 

Jeg  er  beæret  over  jeres  tilstedeværelse.  I  repræsenterer  en  storslået  gene- 
ration i  verdenshistorien  og  i  Kirkens  historie.  Hvad  angår  Kirken,  så  mener 
jeg,  at  I  tilhører  den  mest  storslåede  generation,  som  vi  nogensinde  har  haft.  I 
er  veluddannede.  I  har  gennemgået  seminarprogrammet  og  deltager  nu  i  insti- 
tutprogrammet. I  en  tid,  hvor  de  færreste  unge  mennesker  beder,  beder  I  jeres 
bønner.  I  beder  om  forståelse  og  kundskab.  I  beder  for  jeres  studier  og  jeres 


HERREN  BEDER, 
AF  LOWELL  BRUCE  BENNETT 


Herren  ønsker,  at  I  skal 

lære  både  verdslige 

og  åndelige  ting.  Jeg 

kender  intet  andet  folk 

eller  teologisk  system, 

som  omfatter  (denne) 

guddommelige  befaling. 

liv.  I  beder  om  hjælp  til  at  opnå  ægteskab,  til  at  finde  en 
god  livsledsager  og  om  at  kunne  komme  til  Herrens  hus 
for  at  få  jeres  ægteskab  beseglet  af  det  hellige  præstedømme. 
I  beder  om  fremgang  i  jeres  studier  og  i  jeres  øvrige  inter- 
esser. 

Næsten  enhver  af  jer  ønsker  at  gøre  det  rette.  Og  i  de 
fleste  tilfælde  gør  I  det.  I  stræber  efter  at  holde  jer  fri  for 
verdens  smuds.  Det  er  ikke  let.  Det  er  en  konstant  udfor- 
dring. 

I  er  alle  en  succeshistorie.  Men  i  nogle  tilfælde  er  der 
kapitler  i  den  historie,  som  omhandler  fiaskoer,  som  I  stræber 
efter  at  hæve  jer  over,  og  som  I  kan  hæve  jer  over.  Uanset 
hvad  der  er  sket  før,  kan  man  begynde  på  en  frisk,  og  jeg 
vil  opfordre  jer  til  at  drøfte  dette  med  jeres  biskop. 

I  er  en  vigtig  bestanddel  af  Jesu  Kristi  Kirke  af 
Sidste  Dages  Hellige.  Den  er  meget  stærkere 
på  grund  af  jer.  Og  jeres  liv  bliver  meget 
bedre  takket  være  den. 

Jeg  er  utroligt  begejstret  for  dette 
værk.  Det  vokser  på  forunderlig 
og  vidunderlig  vis.  Det  breder  sig 
over  hele  jorden  på  mirakuløs  vis.  For 
halvtreds  år  siden  boede  cirka  halv- 
delen af  Kirkens  medlemmer  i  Utah. 
I  dag  bor  kun  17  procent  i  Utah,  og  alli- 
gevel har  vi  flere  sidste  dages  hellige  i  Utah, 
end  vi  nogensinde  før  har  haft.  Vær- 
ket er  rodfæstet  i  mere  end  150 
lande,  territorier  og  politi- 
ske enheder.  Nogle  af  jer, 
der  sidder  her,  har  væ- 
ret på  mission  i  lande, 
som  for  blot  nogle  år 
siden  var  lukket  for 
os.  Herren  åbner 


en  udvej.  Der  sker  mangt  og  meget.  Vi  bliver  anerkendt 
for  vores  standarder.  Hver  gang  der  er  gået  3  år,  har  vi  føjet 
en  million  nye  medlemmer  til  Kirkens  medlemsskare. 

Det  har  aldrig  set  lysere  ud.  Mulighederne  har  aldrig 
været  bedre.  Det  er  en  vidunderlig  tid  i  Herrens  værks 
historie.  Vi  er  i  rampelyset,  I  og  jeg,  i  denne  herlige  epoke. 
Vi  har  så  meget  at  gøre,  så  fantastisk  meget  at  gøre  for  at 
hjælpe  Herrens  værk  fremad  mod  det  fantastiske  mål,  som 
han  har  sat  for  det. 

Jeg  har  et  ansvar  i  dette  store  virke.  Det  samme  gælder 
enhver  af  mine  brødre  blandt  Kirkens  generalautoriteter. 
Enhver  stavspræsident,  enhver  biskop,  enhver  kvo- 
rumspræsident  og  enhver  distrikts-  eller  grenspræsident 
har  et  ansvar.  Ethvert  medlem  af  Kirken  har  et  ansvar  for 
at  fremme  og  opbygge  riget. 

Ingen  har  et  mere  betydningsfuldt  ansvar  end  jer.  I  er 
unge.  I  har  energi.  I  har  overbevisningen  i  jeres  hjerter.  I 
har  kolleger,  som  I  kan  arbejde  med,  og  kolleger,  som  I  kan 
påvirke. 

Som  nogle  af  jer  ved,  blev  jeg  for  nylig  interviewet  af 
Mike  Wallace,  der  er  chefkorrespondent  på  CBS'  nyheds- 
program 60  Minutes.  Jeg  gik  udelukkende  med  til  at  give 
dette  interview,  fordi  jeg  håbede,  at  det  ville  gavne  Kirken. 
Han  stillede  mig  mange  spørgsmål  over  flere  timer;  det  vir- 
kede, som  om  han  stillede  flere  hundrede  spørgsmål.  Et  af 
spørgsmålene  lød  nogenlunde  sådan  her:  »Jeres  Kirke  vok- 
ser mange  steder  i  verden.  Hvordan  kan  det  være?« 

Jeg  svarede  omtrent  sådan  her:  »Denne  Kirke  står  som 
et  stabilitetens  anker,  et  værdiernes  anker,  i  en  verden  med 
skiftende  værdier.  Vi  står  for  noget.  Vores  værdier  har  rod 
i  Jesu  Kristi  evangeliums  lærdomme.  De  er  uforanderlige. 
De  er  de  samme  i  dag,  som  da  Jesus  vandrede  på  jorden. 
De  er  lige  så  fuldgyldige  i  dag,  som  de  var  dengang.  De  er 
blevet  sat  på  prøve  gennem  historien,  og  de  har  ingen 
mangler.  Vi  forventer  store  ting  af  vores  medlemmer.  Det 

Kirken  har  brug  for  enhver  af  jer.  Den  har  brug  for 
jeres  styrke.  Den  har  brug  for  jeres  energi.  Den  har 
brug  for  jeres  begejstring.  Den  har  brug  for  jeres  tro- 
fasthed, hengivenhed  og  tro. 


er  en  krævende  religion.  Den  kræver  selvdisciplin.  Folk 
lever  op  til  disse  krav,  når  de  mærker  jorden  ryste  under 
dem,  fordi  de  lever  i  usikkerhed  i  en  verden  med  smul- 
drende værdier.« 

Mine  kære  unge  venner,  her  i  aften  vil  jeg  gerne  give 
jer  en  indbydelse  og  en  udfordring.  Jeg  indbyder  jer  til  sam- 
men med  mig  at  vandre  på  troens  sti.  Jeg  udfordrer  jer  til 
at  stå  for  det,  som  er  rigtigt,  sandt  og  godt. 

Kirken  har  brug  for  enhver  af  jer.  Den  har  brug  for  jeres 
styrke.  Den  har  brug  for  jeres  energi.  Den  har  brug  for  jeres 
begejstring.  Den  har  brug  for  jeres  trofasthed,  hengiven- 
hed og  tro. 

Uanset  hvad  I  har  gjort  før,  vil  jeg  udfordre  jer  til  i  aften 
at  rette  jeres  liv  ind  efter  evangeliets  standarder,  at  betragte 
denne  Kirke  med  kærlighed,  respekt  og  agtelse  som  jeres 
tros  moder,  at  leve  jeres  liv  som  et  eksempel  på,  hvordan 
Jesu  Kristi  evangelium  indgyder  lykke  i  ethvert  liv. 


Jeg  behøver  næppe  at  minde  jer  om,  at  det  ikke  bliver 
let.  Stormene  raser  omkring  jer.  Der  udbydes  sex  og  vold 
i  fjernsynet,  på  video,  i  slibrige  blade,  via  telefonnettet  og 
sågar  på  internettet. 

Min  bøn  til  jer,  kære  medarbejdere  i  dette  værk,  er,  at 
I  afholder  jer  fra  alt  dette.  I  kan  skifte  program  på  fjernsy- 
net. I  kan  sky  som  pesten  de  købe-  eller  lejevideoer,  der 
indeholder  materiale,  der  pirrer  og  fører  folk  på  forkerte 
stier.  Der  er  kun  producenten,  der  tjener  på  den  slags. 
Køberen  eller  lejeren  får  intet  ud  af  det.  I  behøver  ikke  at 
læse  smudslitteratur.  Det  gavner  jer  ikke.  Det  vil  kun  skade 
jer. 

For  mange  år  siden  havde  jeg  ansvar  for  Kirkens  virke 
i  Asien.  Jeg  besøgte  ofte  Okinawa,  da  der  var  udstatione- 
ret mange  amerikanske  soldater  der.  Nogle  af  dem  havde 
biler,  og  jeg  bemærkede  at  de  fleste  af  de  biler  var  meget 
rustne.  Der  var  huller  i  skærmene.  Der  var  huller  i  side- 
panelerne. Den  lak,  der  stadig  sad  tilbage,  var  helt  mat. 
Alt  dette  skyldtes  det  ætsende  havsalt,  som  vinden  førte 
med  sig,  og  som  tærede  huller  i  metallet. 

Sådan  er  pornografi  også.  Dette  tarvelige  smuds  er  som 
ætsende  salt.  Det  vil  tære  huller  i  jeres  rustning,  hvis  I 
udsætter  jer  selv  for  det. 

Jeg  kan  ikke  påpege  det  stærkt  nok.  Producenterne  og 
forhandlerne  af  dette  slimede  smuds  bliver  rige,  mens  deres 
kunders  karakter  nedbrydes.  Hold  jer  fra  det.  Hæv  jer  over 
det.  Det  gør  en  afhængig.  Det  knuser  dem,  der  bliver  sla- 
ver af  det. 

Jeg  siger  ikke,  at  I  skal  være  snerper.  Jeg  beder  kun  om, 
at  I  vælger  det  rette.  Mike  Wallace  og  hans  kolleger  talte 
med  unge  studerende  som  jer,  mens  de  var  her.  Både  unge 
mænd  og  kvinder.  Journalisterne  fortalte  mig,  at  de  stu- 
derende sagde,  at  det  var  let  at  sige  nej  til  en  cigaret.  Det 
var  heller  ikke  noget  problem  at  afslå  en  øl.  I  de  sager  var 
der  helt  klare  retningslinjer.  Men  når  der  drejede  sig  om 
sex,  var  det  noget  andet.  Det  var  sværere  at  sige,  hvor  man 
skulle  trække  en  grænse. 

Jeg  svarede:  »De  studerende  ved,  hvor  de  skal  trække 
grænsen.  De  behøver  ikke  at  få  det  skåret  ud  i  kliniske 
detaljer.  De  ved  godt,  hvornår  de  er  på  tynd  is.« 

Mine  kære,  unge  venner,  det  er  et  spørgsmål  om  selv- 
disciplin. Selvfølgelig  ved  I,  hvad  der  er  rigtigt  og  forkert. 
Det  har  I  fået  at  vide,  lige  siden  I  var  helt  små.  Når  I  opda- 
ger, at  I  er  ved  at  glide  ud  i  en  forkert  retning,  kan  det  være 
svært  at  vende  om.  Men  det  kan  lade  sig  gøre.  Det  er  ble- 
vet gjort  af  hundredtusinder,  ja,  millioner  af  andre  som  jer, 
der  oplever  de  samme  følelsesmæssige  længsler,  som  I  føler. 

Herren  har  sagt:  »Pryd  altid  dine  tanker  med  dyd«  (L&P 
121:45). 

Det  er  en  befaling.  Han  har  gentaget  den  på  mange 
måder.  Vi  kan  ikke  overtræde  den  befaling  uden  at  betale 
en  pris,  sommetider  en  frygtelig  pris.  Hvis  vi  er  villige  til 
at  udøve  selvdisciplin,  trække  på  vores  viljestyrke  og  bede 
om  Herrens  Ånds  hjælp,  vil  det  resultere  i  stor  glæde. 

Jeg  har  hørt  ældste  John  A.  Widtsoe,  der  engang  var 
rektor  ved  University  of  Utah,  sige:  »Det  er  min  erfaring, 
at  en  ung  mand  og  en  ung  kvinde,  der  overtræder  de  moral- 
ske principper,  hurtigt  kommer  til  at  hade  hinanden.«  Jeg 


har  bemærket  det  samme.  Til  at  begynde  med  udveksles 
der  kærlige  ord,  men  senere  følger  vrede  og  bitre  ord. 

Ægteskabet  er  indstiftet  af  Gud,  og  ægteskab  skal  ind- 
gås mellem  en  mand  og  en  kvinde.  Det  er  den  institution, 
som  han  har  indstiftet  til  at  bringe  børn  ind  i  verden.  Sek- 
suelle forhold  under  andre  omstændigheder  er  overtræ- 
delse og  er  i  modstrid  med  Jesu  Kristi  evangeliums 
lærdomme. 

Lad  mig  i  denne  forbindelse  sige,  at  enhver  ung  mand, 
der  opfordrer  en  ung  kvinde  til  at  dyrke  sex  med  sig, 
fordi  han  elsker  hende,  siger  dermed  helt  klart,  at  han 
ikke  elsker  hende.  Der  er  tale  om  begær,  og  ikke  om  kærlig- 
hed. 

Vi  opfordrer  jer  selvfølgelig  til  at  gå  ud  med  hinanden. 
Vi  ønsker,  at  I  skal  deltage  i  selskabslivet.  Det  er  vigtigt,  at 
I  følger  den  proces,  som  fører  til  et  godt  ægteskab  i  Her- 
rens hus.  Men  under  dette  forløb  skal  I  trække  en  streg  i 
sandet,  som  I  ikke  vil  overskride. 

Sir  Gaiahad  sagde:  »Jeg  har  styrke  som  ti,  /  Fordi  mit 
hjerte  er  rent«  (Alfred,  Lord  Tennyson,  »Sir  Gaiahad«). 

Og  den  styrke,  som  opnås  gennem  dyd,  får  I  brug  for, 
hvis  I  vil  tilhøre  den  store  hær  af  mennesker,  som  elsker 
Herren  og  ønsker  at  fremme  hans  herlige  værk. 

Jeg  vil  gerne  drøfte  et  lignende  emne.  Det  gælder  bru- 
gen af  groft,  upassende  og  beskidt  sprog.  Det  høres  over- 
alt. Herrens  finger  skrev  på  stentavlerne:  »Du  må  ikke 
bruge  Herren  din  Guds  navn  til  løgn«  (2  Mos  20:7). 

De,  der  benytter  sig  af  eder  og  vulgært  sprog,  viser  blot, 
hvor  fattigt  deres  ordforråd  er,  og  hvor  ringe  deres  talega- 
ver er.  Jeg  bønfalder  jer,  kære  venner,  om  at  helligholde 
vor  himmelske  Faders  og  hans  elskede  Søns,  verdens  For- 
løsers navne.  Hvordan  kan  et  medlem  af  denne  Kirke,  som 
er  blevet  døbt  i  Faderens,  Sønnens  og  Helligåndens  navn, 
og  som  har  modtaget  Herrens  nadver,  synke  så  dybt  som 
til  at  misbruge  disse  hellige  navne?  Hvordan  kan  nogen, 

der  betragter  sig  som  Guds  barn,  synke  så  dybt  som  til  at 
bruge  smudsigt  og  vulgært  sprog  om  det  legeme,  som  er 
skabt  i  Guds  billede  og,  som  han  har  erklæret,  er  åndens 
tempel? 

Øv  jer  i  konversationskunsten.  Det  er  fantastisk  vær- 
difuldt. Jeg  synes  ikke,  at  der  er  noget  bedre  end  at  lytte 
til  de  samtaler,  som  unge,  intelligente  og  glade  mennesker, 
som  jer,  fører.  Deres  dialog  er  vittig.  Den  er  sprudlende. 
Den  gnistrer  og  er  fyldt  med  latter,  selv  når  den  drejer  sig 
om  alvorlige  emner.  Men  jeg  gentager,  at  det  ikke  er  nød- 
vendigt at  misbruge  Guddommens  navn  eller  bruge  smud- 
sigt og  vulgært  sprog  i  sine  samtaler.  Og  lad  mig  tilføje,  at 
der  findes  masser  af  humor  i  verden,  uden  at  vi  behøver 
at  fortælle  det,  vi  kalder  sjofle  vitser.  Jeg  udfordrer  jer  til 
at  undgå  den  slags.  Når  I  taler  med  jeres  venner  og  kolle- 


ger i  den  kommende  uge,  så  prøv  om  I  kan  gøre  det  uden 
at  bruge  den  slags  ord,  som  I  senere  fortryder. 

Mens  jeg  taler  om  ting,  som  hindrer  vores  fremgang  som 
sidste  dages  hellige,  vil  jeg  gerne  nævne  endnu  én.  Det  er 
den  kritiske  holdning  til  Kirken.  I  er  intelligente,  dygtige 
og  veluddannede  unge  mennesker.  I  har  lært  at  tænke  kri- 
tisk, at  udforske  og  overveje  forskellige  sider  af  ethvert 
spørgsmål.  Det  er  alt  sammen  godt.  Men  man  kan  godt 
gøre  det,  uden  at  lede  efter  fejl  hos  Kirken  eller  dens  ledere. 
Sørg  for  at  holde  jeres  studier  i  balance.  Jeg  siger  det  ikke 
for  at  forsvare  mig  selv.  Der  er  så  mange  mennesker,  der 
siger  og  skriver  smukke,  venlige  og  gode  ting  til  mig.  Der 
er  dog  også  nogen,  som  tilsyneladende  i  den  grad  afskyr 
Kirken  og  mig.  Det  har  de  lov  til.  Jeg  nærer  ingen  bitter- 
hed mod  dem.  Jeg  har  kun  ondt  af  dem,  for  jeg  ved,  hvad 
de  i  den  sidste  ende  vil  få  ud  af  det. 

Jeg  har  haft  forskellige  stillinger  i  Kirken,  siden  jeg  blev 
kaldet  til  at  tjene  i  diakonernes  kvorumspræsidentskab 
som  12-årig.  Igennem  de  sidste  60  år  har  jeg  haft  min  gang 
i  Kirkens  administrationsbygning.  Længe  før  jeg  blev  gene- 
ralautoritet, kendte  jeg  de  daværende  præsidenter  for  Kir- 
ken samt  de  øvrige  generalautoriteter.  Jeg  fandt  hurtigt  ud 
af,  at  de  var  mennesker  med  deres  små  svagheder.  Men  jeg 

vil  gerne  sige,  at  jeg  mener,  at  de  var  nogle  af  de  bedste 
mænd,  man  kunne  finde  i  denne  verden.  De  havde  også 
deres  kritikere,  som  talte  ondt  om  dem.  De  måtte  også  leve' 
med  skriverier  fra  utilfredse  medlemmer  og  apostater.  Men 
disse  mænds  navne  huskes  endnu  med  agtelse,  taknem- 
lighed og  respekt,  mens  deres  kritikeres  navne  er  gået  i 
glemmebogen. 

Mens  jeg  som  ung  mand  arbejdede  i  administrations- 
bygningen, bad  præsidenten  for  De  Tolvs  Råd  mig  om  at 
tage  en  makker  med  ud  for  at  overrække  en  indkaldelse 
til  en  kirkedomstol  til  en  mand,  der  havde  skrevet  adskil- 
lige kritiske  og  klart  apostatiske  bøger  om  Kirken.  Han  var 
medlem  af  en  stav  i  Californien,  men  hans  stavspræsident 
havde  sendt  papirerne  til  Salt  Lake  City,  hvor  manden 
boede  på  det  tidspunkt. 

Min  makker  og  jeg,  der  begge  var  ældster,  tog  hen  til 
hans  bopæl.  Jeg  fortalte  ham,  hvorfor  vi  var  kommet.  Han 
bød  os  indenfor  og  dirigerede  hos  hen  til  et  par  stole,  der 
stod  længst  væk  fra  døren.  Han  stillede  sig  op  foran  hoved- 
døren, så  vi  ikke  kunne  komme  ud,  før  han  havde  udøst 
sine  forbandelser  over  os.  Det,  han  sagde,  var  afstumpet 
og  ondt.  Han  talte  i  truende  vendinger.  Heldigvis  greb  han 
ikke  til  fysisk  vold.  Ingen  af  os  var  ret  store.  Da  vi  havde 
fuldført  vores  mission,  gik  vi  hen  til  døren  og  forsvandt. 

Mens  han  var  i  live,  blev  hans  skrivelser  læst  af  mange, 
der  delte  hans  apostatiske  synspunkter.  De  blev  læst  af 
mange,  der  tog  hans  angreb  på  visse  generalautoriteter  for 
gode  varer.  Han  tog  fejl,  men  der  var  dem,  der  troede  på, 
at  hans  skrivelser  var  sande. 

Han  blev  udelukket  af  Kirken,  og  det  gjorde  ham  blot 
endnu  mere  hadefuld.  I  stedet  for  at  erkende  sine  fejl,  lan- 
gede han  ud  efter  Kirken  med  større  raseri.  Men  så  fal- 
mede han  pludselig  bort.  Folk  syntes  ikke  længere  at  være 
interesseret  i  ham.  Han  er  for  længst  gået  bort.  Jeg  kender 
ingen,  der  kan  huske  ham.  Selv  den  makker,  som  jeg  tog 


med  hen  for  at  aflevere  indkaldelsen,  er  nu  gået  bort.  Jeg 
tror,  jeg  er  den  eneste  af  dem,  jeg  kender,  der  stadig  kan 
huske  mandens  navn. 

Vi  har  en  del  af  samme  slags  i  dag.  Vi  har  haft  dem  før 
i  tiden,  og  vi  vil  opleve  dem  i  fremtiden.  De  spilder  deres 
liv  på  at  finde  fejl  ved  Kirken.  De  gransker  dens  historie  i 
søgen  efter  alt,  hvad  der  er  negativt.  De  nærlæser  gene- 
ralautoriteternes ord  for  at  finde  fejl.  De  vil  måske  endda 
tilstede  mig  den  tvivlsomme  ære  at  granske  hvert  eneste 
ord,  jeg  siger  her  til  jer  her  i  aften.  Jeg  beklager,  at  de  spil- 
der deres  tid  på  den  måde.  Jeg  føler  virkelig  med  dem,  og 
jeg  ville  ønske,  at  jeg  kunne  overtale  dem  til  at  lægge  deres 
sti  om,  at  ændre  holdning  og  vende  tilbage  til  Kirken,  så 
de  kan  bruge  deres  talenter  på  at  opbygge  riget.  Men  det 
er  de  ikke  tilbøjelige  til. 

Jeg  går  ud  fra,  at  de  nyder  deres  tid  i  rampelyset,  men 
rampelyset  vil  blive  slukket,  og  man  vil  ikke  huske  dem  for 
noget  godt. 

Jeg  vil  minde  jer  om,  at  værket  ikke  er  blevet  bragt  frem 
til  sit  nuværende  herlige  stade  af  sine  kritikere.  Det  er  ble- 
vet ført  fremad  af  troende  mænd  og  kvinder,  som  har  gjort 
deres,  hvad  enten  det  var  stort  eller  småt,  for  at  fremme 
dets  sag. 

Jeg  ønsker,  at  I  skal  tænke  over  tingene.  Men  jeg  vil 
opfordre  jer  til  at  tænke  på  Herrens  værk  på  en  positiv  og 
livsbekræftende  måde.  Det  er  ikke  en  hvilken  som  helst 
sag,  I  arbejder  for.  Det  er  i  sandhed  Guds  Kirke  og  rige  på 
jorden.  Det  er  den  sten,  som  Daniel  så  i  et  syn,  der  blev 
revet  løs  af  bjerget,  men  ikke  ved  menneskehånd,  og  som 
skulle  rulle  frem  og  opfylde  hele  jorden  (se  Dan  2:44-45; 
L&P  65:2).  Det  er  det,  som  Johannes  Abenbareren  talte 
om,  da  han  sagde:  »Jeg  så  en  anden  engel  flyve  midt  oppe 
under  himlen;  den  havde  et  evigt  evangelium  at  forkynde 
for  dem,  der  bor  på  jorden,  og  for  alle  folkeslag  og  stam- 

o 

mer,  tungemål  og  folk«  (Ab  14:6). 

Jeg  håber,  at  I  vil  gøre  jeres  bedste  for  at  berede  jer 
på  at  yde  væsentlige  bidrag  til  det  samfund,  som  I 
lever  i. 


Alt  det  negative,  som  jeg  har  talt  om,  er  som  muslinger 
på  vores  skrog,  der  sinker  vores  livsrejse.  Lad  os  stå  på  et 
højere  niveau.  Lad  os  lære  evangeliet  at  kende.  Lad  os  dele 
evangeliet  med  andre. 

»Vi  tragter  efter  alt,  hvad  der  er  dydigt,  elskeligt,  hvad 
der  har  godt  lov  eller  er  prisværdigt«  (13.  trosartikel). 

Kirken  er  den  store  kilde  til  evig  sandhed,  som  vi  kon- 
stant og  frit  kan  drikke  af.  Den  er  standardernes  vogter  og 
værdiernes  forkynder.  Klyng  jer  til  de  værdier.  Knyt  dem 
til  jeres  hjerter;  lad  dem  blive  jeres  livs  ledestjerne,  som 
leder  jeres  skridt  i  den  verden,  som  I  spiller  en  vigtig  rolle 
i. 

Jeg  vil  rose  jeres  ønske  om  at  uddanne  jer.  Jeg  vil  opfor- 
dre jer  til  at  blive  så  godt  uddannet  som  muligt.  I  skal  ud 
i  et  meget  konkurrencepræget  samfund.  Herren  vil  have, 
at  I  skal  lære  både  verdslige  og  åndelige  ting.  Gennem  nuti- 
dig åbenbaring  har  han  givet  jer  en  vigtig  befaling.  Han 
har  sagt:  »Og  jeg  befaler,  at  I  skal  undervise  hinanden  i 


rigets  lære  ...  (og)  om  det,  der  er  i  himlen,  på  jorden  og 
under  jorden,  det,  som  har  været,  det,  som  er,  og  det,  der 
snart  skal  ske,  det,  som  er  hjemme,  og  det,  som  er  ude; 
nationernes  krige  og  forviklinger  og  de  straffedomme,  der 
skal  komme  over  landet  og  kundskab  om  lande  og  riger« 
(L&P  88:77,  79). 

Når  man  læser  disse  ord,  som  er  så  velkendte,  synes  de 
at  omfatte  al  den  viden,  som  vi  kommer  i  kontakt  med. 
Jeg  kender  intet  andet  folk  eller  noget  andet  teologisk 
system,  som  omfatter  en  guddommelig  befaling  om  at  søge 
verdslig  såvel  som  åndelig  kundskab.  Jeg  vil  opfordre  jer 
til  at  studere  flittigt.  1  har  mulighederne  for  jer  nu.  Jeg 
håber,  at  I  vil  gøre  jeres  bedste  for  at  berede  jer  på  at  yde 
væsentlige  bidrag  til  det  samfund,  som  I  lever  i. 

Den  viden,  pålidelighed,  færdighed  og  hæderlighed, 
som  1  udviser  i  jeres  fremtidige  liv,  vil  tjene  Herrens  kir- 
kes navn  til  ære. 

Folk  spørger  mig  af  og  til:  »Hvad  er  dit  yndlingsskrift- 
sted? «  Jeg  fortæller  dem,  at  jeg  har  mange,  men  der  er  især 
ét,  jeg  holder  meget  af.  Det  findes  i  afsnit  50  i  Lære  &  Pag- 
ter og  lyder  således: 

»Og  det,  der  ikke  opbygger,  er  ikke  af  Gud,  men  er 
mørke. 

Det,  der  er  af  Gud,  er  lys;  og  den,  der  modtager  lyset  og 
forbliver  i  Gud,  får  mere  lys,  og  det  lys  bliver  klarere  og 
klarere  indtil  den  fuldkomne  dag«  (L&P  50:23-24). 

Jeg  vil  bede  jer  overveje  disse  ord:  »Det,  der  er  af  Gud, 
er  lys;  og  den,  der  modtager  lyset  og  forbliver  i  Gud,  får 
mere  lys,  og  det  lys  bliver  klarere  og  klarere  indtil  den  fuld- 
komne dag.« 

Jeg  mener,  at  de  få  ord  omfatter  hele  den  vidunderlige 
tanke  med  Guds  evige  plan  for  sine  sønner  og  døtre,  som 
han  elsker.  Den  udtalelse  drejer  sig  om  kundskab.  Den  taler 
om  nuet  og  evigheden.  Den  taler  om  vækst  og  udvikling. 
Den  er  positiv,  livsbekræftende  og  vidunderlig. 

For  mange  år  siden  lærte  jeg  det  skriftsted  udenad.  Jeg 
synes,  det  er  en  vidunderlig  udfordring  og  fyldt  med  et  stor- 
slået løfte  fra  ham,  som  er  vores  Fader  og  Gud. 

Bild  jer  aldrig  ind,  at  man  kan  opnå  lykke  gennem  mørke, 
ugudelighed  eller  synd.  Lykken  opnås  ved  at  følge  den  vej, 
som  Herren  har  udstukket  for  os.  Jeg  vil  gerne  gentage, 
følg  med  mig  på  troens  sti. 

Afslutningsvis  vil  jeg  efterlade  jer  mit  vidnesbyrd  om 
dette  værk.  Målt  efter  verdens  standarder  er  jeg  en  gam- 
mel mand.  Jeg  har  nu  arbejdet  20  år  ud  over  det,  der  nor- 
malt betragtes  som  pensionsalderen.  Men  jeg  føler  mig  ikke 
gammel!  Jeg  føler  en  begejstring  for  den  sag,  som  vi  til- 
hører. Hvorfor?  Fordi  jeg  ved,  at  det  er  den  Almægtiges 
værk,  og  at  det  overgår  enhver  anden  sag  under  himlen. 

Set  i  evighedens  perspektiv  er  der  intet,  som  har  større 
betydning.  Mesteren  har  sagt:  »Og  dette  er  det  evige  liv, 
at  de  kender  dig,  den  eneste  sande  Gud,  og  ham,  du  har 
udsendt,  Jesus  Kristus«  (Joh  17:3). 

Det  er  det  evige  liv;  det  er  vor  himmelske  Faders  plan 
for  vores  lykke.  Gud  vor  evige  Fader  lever.  Det  ved  jeg. 
Jesus  er  hans  elskede  Søn,  Faderens  Førstefødte,  hans 
Enbårne  i  kødet,  verdens  Frelser  og  Forløser,  som  ved  sin 
forsoning  har  gjort  det  muligt  for  os  at  opnå  evig  ophøjelse. 
Joseph  Smith  var  og  er  en  profet.  Mormons  Bog  er  sand. 
Lige  siden  den  kom  fra  trykken  i  Palmyra  i  staten  New  York 
i  1830,  har  der  været  kritikere,  som  har  forsøgt  at  forklare 
dens  oprindelse.  Deres  anstrengelser  har  været  forgæves. 
Hvert  år  læses  den  af  stadigt  flere  mennesker  og  den  yder 
en  god  indflydelse  på  mange,  mange  menneskers  liv.  Tænk 
lige  over  det  -  i  1994  blev  der  uddelt  3.742.629  eksem- 
plarer af  bogen.  Den  eller  uddrag  af  den  er  tilgængelig  på 
88  sprog. 

Præstedømmet  er  iblandt  os.  Det  er  en  realitet.  Det 
rummer  stor  kraft.  Det  er  sandt.  Åbenbaringens  Ånd  er 
iblandt  os.  Jeg  vidner  for  jer,  at  Herren  ikke  vil  tillade  noget 


menneske  at  føre  hans  kirke  på  afveje.  Han  råder  over  liv 
og  død.  Det  er  hans  kirke,  ikke  noget  menneskes  kirke. 
Han  sørger  for,  at  der  drages  omsorg  for  den,  at  den  ruller 
fremad,  at  dens  medlemmer  næres  af  Guds  gode  ord,  og 
at  den  fortsætter  frem  mod  sin  planlagte  mission. 

Som  jeg  sagde  før,  så  står  I  og  jeg  i  rampelyset  i  øjeblik- 
ket. Vi  har  mulighed  for  at  hjælpe  vor  himmelske  Faders 
sag.  »Tro  stå  til  Herren,  om  end  vi  må  lide,  kæmpe  os  frem, 
opnå  et  hjem  hos  Gud  vor  Fader  til  evig  tid«  (»Skal  vi  svigte 
vore  pagter,«  Salmer  og  sange,  nr.  167). 

Mine  kære,  unge  venner,  I  skal  vide,  at  jeg  elsker 
jer.  Må  himlene  åbnes  og  velsignelser  strømme  ned  over 
jer,  når  I  lever  dydigt  og  retskaffent  i  begejstring  og  lære- 
villighed, i  kærlighed  og  respekt.  At  I  må  velsignes  med 
den  fred,  som  kommer  af  at  gøre  det,  som  I  ved,  Herren 
ønsker,  at  I  skal  gøre,  er  min  ydmyge  bøn,  i  Jesu  Kristi  navn. 
Amen.  □ 


FORSLAG  TIL  SAMTALEEMNER 
FOR  HJEMMELÆRERE 

1 .  Sidste  dages  hellige  bør  holde  sig  langt  fra  svælgen  i 
sex  og  vold,  som  ses  overalt  i  dag.  Vær  dydige. 

2.  Sidste  dages  hellige  bør  undgå  at  bruge  det  grove, 
upassende  og  vulgære  sprog,  som  er  så  fremherskende  i 
verden  i  dag.  Lær  konversationskunst. 

3.  Sidste  dages  hellige  bør  undlade  at  kritisere  Kirken 
og  dens  ledere.  Tænk  positive  og  glade  tanker  om  Herrens 
værk. 

4.  Vi  har,  som  et  folk,  mange  grunde  til  at  glæde  os. 
Præstedømmet  er  iblandt  os.  Åbenbaringens  Ånd  er  iblandt 
os.  Herren  vil  ikke  tillade,  at  noget  menneske  fører  hans 
kirke  på  afveje. 

JXom  til  Kristus  og  modtag  alt  det,  som  han  tilbyder  os : 
Tilgivelse,  kærlighed  -  og  ægte  fred  (se  Joh  14:27). 


Lau  ry  Livsey 


Når  Robert  Norton  satte  sig  på  cyklen,  blev  han  et 
nyt  menneske. 

»Robert  gik  gerne  uden  for  ved  ottetiden  om  morgen 
og  cyklede  ude  i  indkørslen  lige  til  klokken  ti  om  aftenen. 
Han  blev  så  god  til  det,  at  han  blev  Connecticuts  hurtig- 
ste cyklist  ved  handicap -OL,«  siger  hans  lillebror  Lee. 
»Inden  Robert  blev  optaget  af  handicap-OL,  var  han  en 
enspænder.  Men  når  han  deltog  i  handicap-OL,  var  han 
meget  åben.  Han  fik  nye  venner,  og  børnene  fra  skolen 
talte  med  ham,  noget  de  aldrig  havde  gjort  før.« 

I  næsten  30  år  har  handicap-OL  hjulpet  handicappede 
idrætsfolk  til  at  dyste  med  hinanden  på  lokalt,  nationalt 
og  internationalt  plan.  Robert,  der  var  udviklingshæm- 
met, deltog  i  mange  handicap -OL- stævner,  inden  sin  død 
i  1992.  »Jeg  savner  min  bror,  og  jeg  glemmer  ham  aldrig,« 
forklarer  Lee.  »Handicap-OL  gav  Roberts  liv  indhold,  og 
det  betød  meget  for  ham.« 

Roberts  minde  levede  videre,  da  handicap-OL  også  kom 


til  at  betyde  meget  for  en  gruppe  sidste  dages  hellige  -  der- 
iblandt Lee. 

OL-UNGDOMSSTÆVNE 

I  sommeren  1995  planlagde  lederne  fra  tre  stave  i  USA  - 
i  Connecticut  og  Rhode  Island  -  at  samle  tre  ungdoms - 
stævner  til  ét.  »Stavslederne  var  meget  interesseret  i  ung- 
domsstævnet,  og  de  spurgte  de  unge,  hvad  de  havde  lyst 
til  at  lave,«  mindes  Lee  på  15,  der  er  diakon  i  Newtown 
Ward  i  New  Haven  Stav.  »Vi  talte  om  at  udføre  noget  sam- 
fundstjeneste -  altså,  havearbejde  eller  sådan  noget.« 

Men  så  blev  det  foreslået,  at  man  skulle  hjælpe  til  ved 
det  niende  handicap-OL,  som  skulle  afholdes  i  og  omkring 
New  Haven  i  Connecticut.  Forslaget  blev  modtaget  med 
begejstring,  og  det  varede  ikke  længe  før  mere  end  400 
unge  sidste  dages  hellige  fra  de  tre  stave  havde  meldt  sig 
som  frivillige. 

Ungdomsstævnets  tema  var:  »I  er  verdens  lys.«  Og  det 

var  lige,  hvad  de  unge  sidste  dages  hellige  var.  De  virkede 
i  mange  funktioner  -  lige  fra  at  være  i  heppekor  til  at  passe 
forskellige  boder.  »Vi  følte  os  virkelig  som  lys,  og  vi  kunne 
give  det  lys  videre  til  andre  ved  at  vise  omsorg  for  og  hjælpe 
disse  idrætsfolk.  Det  kan  man  gøre  ved  at  være  et  godt 
eksempel,«  siger  Lee,  som  ikke  kunne  forestille  sig  nogen 
bedre  måde  at  tjene  på.  Arrangementet  blev  afholdt  i  hans 
hjemstat,  og  hvis  der  er  noget,  som  Lee  kender  til,  så  er 
det  handicap -OL. 

Fordi  Lee  havde  tilbragt  meget  tid  ved  disse  stævner, 
da  hans  bror  Robert  deltog  i  dem,  og  i  1994  da  han  var 
frivillig  hjælper  ved  handicapmesterskaberne  i  Connecti- 
cut, vidste  han,  hvad  det  indebar  at  være  frivillig  ved  det 
internationale  handicap -OL.  Og  han  så,  hvordan  andre 
unge  på  hans  egen  alder  fandt  ud  af,  hvor  sjovt  det  kun- 
ne være  at  hjælpe  og  tjene  idrætsfolk  med  særlige  behov. 

»Det  glædede  mig  at  se,  at  alle  de  unge  var  dybt  en- 
gageret. De  gik  hen  til  idrætsudøverne  og  gav  dem  kram, 


klap  på  skulderen  og  hvad  de  ellers  trængte  til,«  siger  Lee. 

Ben  Johansen  er  enig.  »Vi  havde  det  smaddersjovt.  Vi 
ønskede  at  tjene,  og  det  var  alt,  hvad  vi  var  koncentreret 
om.  Disse  idrætsfolk  yder  deres  bedste  med  de  evner,  som 
de  har  fået.  Jeg  har  erfaret,  at  de  egentlige  vindere  i  dette 
liv  er  dem,  der  gør  deres  bedste  med  det,  de  har,  og  ikke 
nødvendigvis  dem,  der  kommer  først  over  stregen.« 

Det  første  internationale  handicap -OL  blev  afholdt  i 
Chicago  i  staten  Illinois  i  juli  1968.  1000  handicappede 
idrætsudøvere  fra  Canada  og  USA  deltog.  Nu  omfatter  det 
mere  end  7000  idrætsfolk  fra  omkring  140  lande  og  ^5.000 
frivillige  hjælper  til.  I  1993  blev  vinter-OL  for  handicap- 
pede for  første  gang  afholdt  uden  for  Nordamerika,  nem- 
lig i  Østrig.  Der  har  været  afholdt  europæiske  handicap -OL 
i  Belgien  og  Skotland. 

Ved  stafetløbet  i  1995  i  Connecticut  samlede  de  unge 
sidste  dages  hellige  sig  nede  ved  porten,  hvor  løberne  kom 
ind  på  banen  og  hilste  på  dem,  klappede  dem  på  skulde- 

ren  og  kom  med  opmuntrende  tilråb.  Løbernes  smil  blev 
endnu  bredere,  da  deres  SDH-hjælpere  bad  om  deres  auto- 
grafer. 

»De  bliver  så  glade,  når  man  smiler  til  dem  eller  lykøn- 
sker dem.  Når  man  taler  med  dem,  bliver  de  glade  og  snak- 
kesalige,«  siger  Stephanie  Perry. 

Den  holdning  smittede  også  af  på  de  sidste  dages  hel- 
lige hjælpere. 

»Ved  andre  ungdomsstævner,  som  jeg  har  deltaget  i,  har 
vi  udført  tjenesteprojekter,  og  så  har  en  aflederne  fået  et 
takkebrev.  Halvdelen  af  dem,  der  har  deltaget  i  sådan  et 
projekt,  aner  ikke,  at  deres  indsats  blev  værdsat.  Det  er 
meget  bedre  at  være  med,  hvor  det  sker,«  siger  Merilee 
Hales.  »Man  kunne  se,  hvor  glade  de  unge  var,  når  vi  stak 
dem  på  næven  og  gav  »fem  flade«.« 

Ben  Stratford  siger:  »Det  bedste  ved  det  hele  var  den 
tid,  som  vi  tilbragte  sammen  med  de  handicappede  idræts- 
udøvere og  det  eksempel,  de  satte  for  mig.« 


DET,  DET  DREJER  SIG  OM 

På  en  steghed  dag  i  New  Haven  var  mange  af  de  unge 
mænd  og  piger  samlet  på  Yale  Universitetets  stadion  med 
koste  i  hænderne.  De  havde  fået  til  opgave  at  feje  områ- 
det rent  inden  afslutningsceremonien.  Mens  Lee  fejede 
skrald  sammen  i  store  poser,  stoppede  han  op  og  tænkte 
over,  hvad  de  havde  lavet  i  løbet  af  de  tre  dage,  tjeneste- 
projektet varede. 

»Det  er  rent  manuelt  arbejde  at  feje.  Når  man  er  fær- 
dig med  at  feje,  vil  stadion  ikke  huske,  at  man  har  fejet 
det,«  siger  han.  »Men  idrætsfolkene  husker  en.  De  vil  huske 
os.  Det  er  det,  der  betyder  noget  for  mig.  Og  jeg  vil  huske 
dem.« 

Mens  Lee  var  sammen  med  de  handicappede  sports- 
folk, havde  han  oplevet  ægte  glæde  og  lykke,  især  når 
idrætsudøverne  smilede  til  ham. 

Og  når  Lee  smilede  tilbage,  kunne  han  ikke  lade  være 
med  at  tænke  på  sin  storebror  Robert.  □ 

Ældste  Henry  B.  Eyring 

De  Tolv  Apostles  Kvorum 

Vi  bærer  alle  på  smertefulde  erindringer  om,  hvor- 
dan vi  blev  skældt  ud  af  forældre  eller  lærere, 
fordi  vi  ikke  var  lærevillige.  I  tankerne  kan  jeg 
stadig  høre  en  tysklærerinde,  der  var  lille  nok  til  at  kunne 
se  mig  direkte  i  øjnene,  mens  hun  stod  foran  mit  bord  og 

sagde:  »Du  bist  ein ,«  hvilket  oversat  betyder,  at 

hun  mente,  at  jeg  var  et  fæ,  fordi  jeg  ikke  ville  høre  efter 
og  lære,  og  at  jeg  en  dag  ville  fortryde  det.  Og  jeg  fortry- 
der det  virkelig.  Jeg  fortryder  alle  de  gange,  hvor  jeg  var 
for  sløv  eller  uvillig  til  at  lære  noget.  Men  større  end  den 
fortrydelse,  jeg  føler  for  ikke  at  have  hørt  efter  en  tysk- 
lærerinde, en  musiklærer  eller  en  anden  lærer,  er  den  hjer- 


»Og  sløret  blev  taget  bort  fra  Jareds  broders  øjne,  og 
han  så  Herrens  finger; ...  og  Jareds  broder  faldt  ned 
for  Herren,  thi  han  var  overvældet  af  frygt«  (Ether  3:6). 


tesorg,  jeg  føler  over  de  dage  —  ja,  måske  endda  måneder 
og  år  -  hvor  Mesteren  ville  have  lært  mig,  hvordan  man 
gør  brug  af  tro,  omvendelse,  Helligånden  og  barmhjertig- 
hed, men  ikke  kunne  fange  min  opmærksomhed. 

Hvis  I  føler  den  samme  fortrydelse  -  og  det  gør  I  sik- 
kert -  og  hvis  I  længes  efter  at  blive  mere  lærenemme,  så 
vil  I  finde  trøst  og  opmuntring  i  beretningen  om  Jareds 
brors  liv.  Knæl  sammen  med  ham,  mens  Ethers  Bog  beskri- 
ver en  revselse,  der  ændrede  hans  liv,  og  som  også  kan 
ændre  jeres  liv: 

»Og  ved  slutningen  af  det  fjerde  år  kom  Herren  igen  til 
Jareds  bror,  og  han  stod  i  en  sky  og  talte  med  ham.  Og  Her- 
ren talte  med  Jareds  bror  i  tre  timer  og  revsede  ham,  fordi 
han  havde  glemt  at  påkalde  Herrens  navn«  (Ether  2:14). 

Tallene  i  den  triste  beretning  er  en  nøgle  til  Jareds  brors 
problem  og  til  Mesterens  løsning:  Fire  år  og  tre  timer.  Jareds 
bror  og  hans  karavane  af  mennesker  og  dyr  havde  ligget 
brak  i  fire  år  under  en  rejse,  som  de  vidste  skulle  føre  dem 

over  mange  vande  til  et  forjættet  land.  Og  Mesteren  tog 
ikke  blot  et  minut,  heller  ikke  fem  minutter,  men  tre  timer 
af  sin  tid  til  at  irettesætte  den  forsømmelighed.  Hvad  viser 
de  fire  år  og  tre  timer  os  om  hindringer  og  veje  til  kund- 
skab? 

I  mine  øjne  ligger  betydningen  af  de  fire  år  i  den  kends- 
gerning, at  jarediterne  var  faldet  hen  i  sløvhed  under  en 
rejse,  som  var  begyndt  med  Babelstårnets  kaosagtige  til- 
stande, videre  gennem  Asiens  ukendte  ødemarker  og  som, 
efter  Herrens  revselse,  ville  fortsætte  gennem  de  stor- 
mombruste haves  dyb  til  et  land,  der  var  udvalgt  fremfor 
alle  andre  -  alt  sammen  under  Herrens  vejledning.  Æld- 
ste Spencer  W.  Kimball  beskriver  dramaet  i  en  konferen- 
cetale: 

»Denne  enestående  bog  burde  fascinere  navigatører: 
Fantastiske  vandringer  af  næsten  utrolig  længde,  varighed 
og  vanskelighed  er  skildret  her  sammen  med  sejladser  på 
de  store  have,  en  jordomsejling  flere  århundreder  før  vikin- 
gernes tid  -  en  færd  fuld  af  alle  mulige  farer,  som  blandt 
andet  uvejr,  skjulte  rev,  orkaner  og  sågar  mytteri.  Denne 
første  nedskrevne  sørejse  fandt  sted  for  4.000  år  siden,  og 
den  blev  gennemført  med  sødygtige  oceangående  fartøjer 
uden  sejl,  maskiner,  årer  eller  ror  -  otte  skibe,  der  mindede 
om  Noas  ark,  lange  som  træer,  tætte  som  kar,  spidse  i 
enderne  som  sovsekander  (se  Ether  2:17),  tætnede  foro- 
ven og  forneden  og  oplyst  afsmeltede  sten  (se  ibid.,  2:20; 
3:lff),  måske  med  radium  eller  et  andet  stof,  som  vor  tids 
forskere  endnu  ikke  har  opdaget.  Denne  flåde  afskibe,  der 
var  let  og  flød  som  (fugle)  på  vandet,  blev  drevet  frem  af 
vinden  og  havstrømmene  og  landede  et  sted  i  Nordame- 
rika, formentlig  ved  vestkysten«  (i  Conference  Report, 
april  1963,  side  63-64). 

Lederen  af  denne  farefulde  færd  var  Jareds  bror  (fra 
andre  kilder  ved  vi,  at  hans  navn  var  Mahonri  Morian- 
cumr  [se  fodnoten  i  George  Reynolds,  »The  Jaredites,« 
Juvenile  Instructor,  1.  maj  1892,  side  282]).  Bortset  fra  de 
fire  år  er  hans  nedfældede  livsberetning  et  eksempel  på 


»Og  Herren  talte  med  Jareds  broder  i  tre  timer  og  rev- 
sede ham,  fordi  han  havde  glemt  at  påkalde  Herrens 
navn«  (Ether  2:14). 


kombinationen  af  modig  handling  med  lære  villighed.  Den 
usædvanlige  kombination  afsløres  tidligt  i  beretningen,  da 
både  hans  personlige  styrke  og  tætte  forhold  til  broderen 
Jared  danner  baggrund  for  beretningen  om,  hvordan  Her- 
ren forvirrede  sprogene,  da  Babelstårnet  blev  bygget: 

»Og  Jareds  broder  var  en  stor  og  stærk  mand  og  en 
mand,  der  var  højlig  begunstiget  af  Herren,  og  Jared,  hans 
broder,  sagde  til  ham:  Anråb  Herren  om  ikke  at  forvirre 
os,  så  vi  kan  forstå  hinanden. 

Og  det  skete,  at  Jareds  broder  anråbte  Herren,  og  Her- 
ren forbarmede  sig  over  Jared,  og  han  forvirrede  ikke  Jareds 
tungemål;  og  Jared  og  hans  broder  blev  ikke  forvirret« 
(Ether  1:34-35). 

Da  Mahonri  Moriancumr  havde  opnået  denne  velsig- 
nelse for  sig  selv  og  sin  bror,  fulgte  han  igen  Jareds  opfor- 
dring til  at  bede  om,  at  deres  venners  sprog  ikke  måtte 
blive  forvirret,  og  også  denne  velsignelse  blev  skænket  dem. 

Atter  lod  han  sig  opfordre  til  at  bede  Herren  om  at  føre 
dem  til  et  forjættet  land,  og  den  velsignelse  fik  de  også. 
Faktisk  fik  han  mere  end  velsignelsen;  han  blev  kaldet  til 
leder: 

»Og  Herren  hørte  Jareds  bror  og  forbarmede  sig  over 
ham  og  sagde  til  ham: 

Gå  og  saml  dine  hjorde  sammen,  han  og  hun  af  hver 
slags  samt  sæd  af  jorden  af  hver  slags  og  dine  familier  og 
Jared,  din  broder  og  hans  familie;  og  ligeledes  dine  venner 
og  deres  familier  og  Jareds  venner  og  deres  familier. 

Og  når  du  har  gjort  dette,  skal  du  gå  i  spidsen  for  dem 
ned  i  dalen,  som  ligger  mod  nord.  Og  dér  vil  jeg  møde  dig 
og  gå  foran  dig  ind  i  et  land,  som  er  udvalgt  fremfor  alle 
andre  lande  på  jorden«  (Ether  1:40-42). 

Denne  mand,  som  tog  imod  råd  både  fra  sin  bror  og  fra 
Herren,  fik  at  vide,  hvorfor  han  blev  velsignet:  »Og  dette 
vil  jeg  gøre  for  dig,  fordi  du  så  længe  har  anråbt  mig«  (Ether 
1:43).  Selv  om  Moriancumr  var  stor  og  stærk,  var  hans 
lederskabskaldelse  kun  til  dels  en  følge  af  hans  handle- 
dygtighed; han  stolede  på  Mesteren,  som  hele  tiden  for- 
klarede rejsens  praktiske  detaljer  for  ham: 

»Og  Herren  befalede  dem,  at  de  skulle  drage  ud  i  ørke- 
nen, ja  ud  i  den  del,  hvor  aldrig  noget  menneske  havde 
været.  Og  det  skete,  at  Herren  gik  foran  dem  og  talte  med 
dem,  medens  han  stod  i  en  sky,  og  han  gav  dem  anvisning 
på,  hvor  de  skulle  tage  hen. 

Og  således  vandrede  de  i  ørkenen,  og  de  byggede  far- 
tøjer, hvori  de  sejlede  over  mange  vande,  bestandig  ledet 
af  Herrens  hånd«  (Ether  2:5-6). 

Hvordan  kunne  Moriancumr  -  en  mand,  der  var  villig 
til  at  tage  imod  vejledning  fra  sin  bror,  en  mand,  der  tak- 
ket være  sine  stærke  bønner  var  velsignet  med  Mesterens 
nærvær,  en  mand,  der  var  stærk  nok  til  at  lede  folk  og 
hjorde  af  enhver  slags  gennem  endeløse  ørkener  og  store 
have  og  til  sidst  nå  det  store  havs  bredder  -  hvordan  kunne 
han  slå  sit  telt  op  og  fire  år  senere  blive  revset  for  at  have 
glemt  Herren? 


Selve  den  kortfattede  beskrivelse  af  de  fire  år  er  meget 
sigende: 

»Og  nu  går  jeg  videre  med  mine  optegnelser;  thi  se,  det 
skete,  at  Herren  førte  Jared  og  hans  brødre  til  det  store 
hav,  som  skiller  landene.  Og  da  de  kom  til  havet,  slog  de 
lejr,  og  de  kaldte  stedet  Moriancumr;  og  de  boede  i  telt  ved 
havet  i  fire  år«  (Ether  2:13). 

Kan  I  næsten  ikke  høre  det  lettelsens  suk  de  drog,  da 
de  satte  byrderne  fra  sig,  lod  hjordene  græsse  langs  kyst- 
strækningen, slog  teltene  op  og  opkaldte  stedet  efter  den 
store  leder,  som  havde  ført  dem  sikkert  dertil?  Skriften  for- 
tæller os  ikke,  hvorfor  folket  »havde  glemt  at  påkalde  Her- 
ren navn«  (Ether  2:14)  i  de  år,  men  vores  egne  erfaringer 
kan  måske  give  os  et  fingerpeg.  Når  vi  står  over  for  en 
ukendt  ødemark  eller  et  fremmed  hav,  som  for  os  kan  være 
en  flytning  til  en  ny  by  eller  alvorlig  sygdom  hos  en  af  vore 
kære,  så  blødgøres  vores  hjerter  og  vi  trygler  om  velsig- 
nelse og  fælder  tårer,  når  vi  modtager  dem.  Men  når  det 
er  sværere  at  se  behovene  eller  velsignelserne  -  når  vi  har 
slået  vores  telte  op  -  så  er  det  let  at  glemme  Mesteren  og 
tænke  mere  på  det,  vi  har  udrettet  ved  eget  mod  og  ind- 
sats. Til  tider  hjælper  vores  nærmeste  den  glemsomhed  på 
vej  ved  at  rose  os  og  tilskrive  os  sejren.  De  fleste  af  os  lever 
blandt  farer,  der  er  næsten  usynlige,  så  derfor  er  det  let- 
tere at  føle  sig  selvsikker,  og  så  er  det  sværere  at  tage  imod 
råd  fra  brødre  eller  fra  Gud. 

Ingenirettesættelse  kunne  ende  lykkeligere  end  Morian- 
cumrs  gjorde,  og  vi  kan  ikke  ønske  os  noget  bedre  eksem- 
pel. Han  omvendte  sig. 

»Og  Jareds  broder  angrede  det  onde,  som  han  havde 
gjort,  og  påkaldte  Herrens  navn  for  sine  brødre,  som  var 
med  ham.  Og  Herren  sagde  til  ham:  Jeg  vil  tilgive  dig  og 
dine  brødre  jeres  synder,  men  I  skal  ikke  synde  mere;  thi  1 
skal  ihukomme,  at  min  Ånd  ikke  altid  vil  trættes  med  men- 
nesket; om  I  derfor  vil  synde,  til  målet  er  fuldt,  vil  I  blive 
udstødt  fra  Guds  nærhed«  (Ether  2:15). 

Omvendelse  medførte  lærevillighed.  Moriancumr  fulgte 

atter  de  anvisninger,  som  han  tidligere  havde  modtaget 
angående  skibenes  konstruktion.  Og  han  løste  også  pro- 
blemet med  luftmanglen  i  fartøjerne  efter  Herrens  detal- 
jerede anvisninger.  Så  fremlagde  han  problemet  med  lyset 
for  Mesteren.  Den  måde,  hvorpå  Herren  besvarede  den 
forespørgsel,  viser  en  anden  side  af  lære  villigheden:  Nem- 
lig elevens  villighed  til  at  forberede  sig. 

Herren  kendte  utallige  måder,  hvorpå  skibene  kunne 
blive  oplyst,  men  han  gav  sig  tid  at  definere  problemet  og 
tilbød  først  sin  hjælp,  da  Moriancumr  havde  udtænkt  en 
løsning.  Jareds  bror  gjorde  alt,  hvad  han  kunne  for  at  løse 
opgaven,  og  så  beskrev  han  præcist,  hvad  Mesteren  skulle 
gøre. 

»Og  Herren  sagde  til  Jareds  broder:  Hvad  vil  I  have,  at 
jeg  skal  gøre,  for  at  I  kan  have  lys  i  jeres  fartøjer?  Thi  se,  I 
kan  ikke  have  vinduer,  thi  de  vil  blive  slået  i  stykker;  ej 
heller  skal  I  tage  ild  med  jer,  thi  I  skal  ikke  gå  ved  lyset  af 
ild. 

Thi  se,  I  skal  være  som  en  hval  midt  ude  i  havet,  og  de 
tårnhøje  bølger  skal  slå  op  om  jer.  Alligevel  vil  jeg  bringe 
jer  op  igen  af  havets  dyb;  thi  vindene  er  gået  ud  af  min 
mund,  og  regnen  og  oversvømmelserne  har  jeg  ligeledes 
udsendt. 

Og  se,  jeg  forbereder  jer  på  dette;  thi  I  kan  ikke  fare 
over  dette  store  dyb,  dersom  I  ikke  er  udrustet  mod  havets 
bølger  og  de  vinde,  som  bliver  sluppet  løs,  og  floderne,  som 
skal  komme.  Derfor,  hvad  vil  I,  jeg  skal  berede  for  jer,  så  I 
kan  have  lys,  når  I  er  opslugt  i  havets  dyb?«  (Ether  2:23- 
25). 

Jareds  bror  smeltede  en  klippe  og  lavede  16  gennem- 
sigtige sten,  og  derefter  bad  han  på  bjerget  Shelem  Her- 
ren om  den  del  afløsningen,  som  han  ikke  selv  magtede: 
At  få  stenene  til  at  udsende  lys.  Men  han  spurgte  ikke,  så- 
dan som  et  barn  måske  ville  spørge  en  travl  forælder,  eller 
en  elev  ville  spørge  sin  lærer,  der  går  fra  elev  til  elev.  Han 
gav  sig  tid  til  at  bede  om  tilgivelse.  Han  takkede  for  sine 
velsignelser.  Han  udtrykte  tro  på  Guds  magt. 


Herren  godtog  Jareds  brors  løsning  og  rørte  ved  ste- 
nene, og  mens  han  gjorde  det,  blev  sløret  fjernet  fra  Morian  - 
cumrs  øjne,  og  han  så  Herrens  finger.  Forbløffet  bad  han 
Herren  om  at  vise  sig  for  ham.  Ikke  alene  efterkom  Her- 
ren hans  ønske,  han  lod  ham  også  i  et  syn  se  hele  verdens 
historie.  Det,  Jareds  bror  så,  var  så  vidunderligt,  at  opteg- 
nelsen om  det  er  skjult  for  os,  indtil  vi  er  parate  til  at  mod- 
tage den.  Præsident  Joseph  Fielding  Smith  fortalte  os  i  en 
konference  tale,  hvordan  vi  som  et  folk  kan  gøre  os  fortjent 
til  den  velsignelse: 

»Herren  har  sat  os  på  prøve  som  medlemmer  af  Kirken. 
Han  har  givet  os  Mormons  Bog,  som  er  den  mindre  del, 
for  at  opbygge  vores  tro  gennem  lydighed  mod  den  vej- 
ledning, som  bogen  indeholder,  og  når  vi,  Kirkens  med- 
lemmer, er  villige  til  at  holde  befalingerne,  som  de  er  blevet 
givet  os,  og  vise  tro,  sådan  som  nephiterne  gjorde  en  kort 
overgang,  så  vil  Herren  være  parat  til  at  lade  den  anden 
optegnelse  komme  frem  og  give  den  til  os,  men  vi  er  endnu 
ikke  rede  til  at  modtage  den.  Og  hvorfor  ikke?  Fordi  vi 
ikke  har  levet  op  til  denne  prøvetids  krav  om  at  læse  den 
optegnelse,  som  vi  har  fået  og  følge  dens  retningslinjer«  (i 
Conference  Report,  oktober  1961,  side  20). 

Den  alvorlige  vurdering  synes  at  vise,  at  vi  bør  være 
lærevillige,  ligesom  Moriancumr  var,  da  han  havde  omvendt 
sig.  Vores  forsømmelse  eller  manglende  iver  efter  at  stu- 
dere og  efterleve  befalingerne  kan  sammenlignes  med  jare- 
diternes  ligegyldighed  i  de  fire  år. 

Hvis  vi  vil  være  lærevillige,  som  Jareds  bror  var,  kan  vi 
en  dag  få  del  i  optegnelsen  om  hans  åndelige  velsignelser. 
Historien  synes  at  antyde,  at  den  væsentligste  hindring  for 
sådanne  velsignelser  er  vores  manglende  evne  til  at  for- 
nemme den  fare,  som  vi  svæver  i,  hvis  vi  ikke  tager  imod 
åndelig  vejledning  -  hvis  vi  glemmer  at  påkalde  Herren. 
Historien  illustrerer  også  tydeligt  vejen  til  disse  velsignel- 
ser, nemlig  tro.  Det  ses  tydeligt  af  den  tid  og  omsorg  Meste- 
ren lagde  i  at  revse  og  belære  Moriancumr,  at  kraftige 
bønner  bliver  hørt  og  besvaret. 

»Thi  se,  I  skal  være  som  en  hval  midt  ude  i  havet,  og 
de  tårnhøje  bølger  skal  slå  op  om  jer.  Alligevel  vil  jeg 
bringe  jer  op  igen  af  havets  dyb«  (Ether  2:24). 


Præsident  Brigham  Young  ledte  vores  opmærksomhed 
bort  fra  de  fantastiske  syner  i  Ethers  Bog  og  hen  på  det, 
som  kommer  i  første  række: 

»Men  om  I  så  havde  tro  til  at  gå  ud  på  kirkegården  og 
opvække  myriader  afdøde,  ville  det  alene  ikke  gøre  jer  til 
sidste  dages  hellige,  ej  heller  ville  det  at  få  jeres  sind  åbnet, 
så  I  kunne  se  Herrens  finger.  Hvad  vil  så?  Det  at  holde 
Herrens  befalinger,  at  vandre  ydmygt  for  Gud  og  hinan- 
den, at  ophøre  med  at  gøre  ondt  og  lære  at  gøre  godt,  og 
at  leve  af  hvert  ord,  som  udgår  af  Guds  mund;  se  så  vil  I 
være  sidste  dages  hellige,  hvadenten  I  modtager  syner  eller 
ej «  (i  Journal  of  Discources ,  3:211). 

Denne  udtalelse  synes  at  vise,  at  eftersom  kun  få  af  os 
vil  modtage  de  fantastiske  manifestationer,  som  Jareds  bror 


modtog,  kan  vi  lige  så  godt  føje  en  ting  til  det  billede  af 
Moriancumr,  som  først  rinder  os  i  hu  (det  blændende  lys 
fra  stenene  på  bjergtoppen),  nemlig  det  smukke  billede  af 
fire  år  ved  en  smuk  kyst  og  en  tre  timer  lang  samtale.  Tel- 
tene ved  havet  bør  minde  os  om,  at  vi  konstant  bør  føle 
afhængighed  af  Herren  og  taknemlighed,  ikke  kun  når  vi 
vandrer  gennem  »endeløse  ørkener«  eller  føler  os  begra- 
vet i  åndelige  bølger.  Og  en  tre  timer  lang  samtale,  som 
nok  er  længere  end  nogen  samtale,  vi  nogensinde  ville  føre 
med  vores  børn  eller  bror  eller  mand  eller  hustru,  kan 
minde  os  om  vores  store  Lærers  nærvær,  tålmodighed  og 
kærlighed.  Og  når  vi  får  den  følelse  af  afhængighed  og  tro 
på  Guds  omsorg,  vil  vi  have  lært  et  vigtigt  princip  fra  Jareds 
bror,  lærdommens  mester. 

Han  forblev  lærevillig  gennem  hele  sit  liv,  som  det  ses 
af  hans  sidste  gerning:  Han  fulgte  sin  brors  opfordring  til 
at  give  folket  en  konge,  selv  om  han  var  overbevist  om,  at 
det  ville  føre  til  trældom.  Trods  egen  styrke  og  himmelske 
syner  om  fremtiden  søgte  Moriancumr  stadig  råd  hos  sin 
fortrolige.  Vi  kan  åbenbart  ikke  vide  så  meget  om  himlen, 
at  vi  ikke  kan  lære  af  hinanden.  □ 

HVAD  JEG  HAR  LÆRT  OM 
AT  TJENE  MIN  HUSTRU 


Hun  fik  mig  til  at  erkende,  at  det  at  tjene  hende 
indebærer  at  kende  hendes  behov  og  ikke  vente 
på  at  blive  spurgt. 


Gary  L.  Gray 

in  hustru  Chris  og  jeg  har 
været  bedste  venner  og 
kærester  i  mere  end  18  år. 
Vi  har  støttet  hinanden  i  ægteskabets 
op-  og  nedture,  jublet  og  sørget  sam- 
men, og  har  sammen  med  vores  børn 
arbejdet  på  at  skabe  et  stærkt,  Kri- 
stuscentreret  hjem. 

Derfor  blev  jeg  meget  begejstret,  da 
jeg  blev  bedt  om  at  tale  over  emnet 
»at  tjene  min  hustru«  ved  et  præste- 
dømmelederskabsmøde.  Selvsikkert 
ridsede  jeg  de  vigtigste  doktrinære 
punkter  op,  fyldte  nogle  evangeliske 
illustrationer  på  og  skrev  det,  som  jeg 
selv  mente  var  en  stærk,  evangelieori- 
enteret  tale.  Jeg  lagde  vægt  på  ægte- 
skabets og  familiens  evige  aspekter,  i 
det  jeg  resumerede  profeternes  udta- 
lelser om  kvindens  rolle  og  påpegede 
mandens  pligt  til  at  støtte  hende. 

En  aften  blev  jeg  længe  på  arbejde 
for  lige  at  lægge  sidste  hånd  på  min 
tale,  og  bagefter  kørte  jeg  glad  hjem. 
Chris  har  altid  været  mit  »enmands- 
publikum«,  som  jeg  har  fremlagt  taler 
og  ideer  for,  inden  jeg  har  brugt  dem 
offentligt.  Jeg  kan  altid  regne  med  hen- 
des støtte  og  opmuntring,  og  jeg  var 
sikker  på,  at  hun  ville  synes  om  min 
tale. 


»Har  du  tid  et  øjeblik,  Chris?« 
spurgte  jeg,  da  jeg  trådte  ind  af  døren. 

»Davs,  skat.  Jeg  kommer  straks.  Jeg 
skal  bare  lige  se  til  aftensmaden  først,« 
svarede  hun  ude  fra  et  af  de  bageste 
værelser. 

Mens  jeg  gik  ind  i  stuen  og  tog 
dagens  post,  kunne  jeg  høre  at 
hun  gav  børnene  instrukser: 
Shannon  skulle  hjælpe  med  af- 
tensmaden, Casey  skulle  dække 
bord  og  Caitlin,  vores  datter 
på  to  år,  skulle  tage  tøj  på. 

»Nå,  hvad  vil  du  så?«  spurg- 
te Chris  efter  at  have  givet  mig 
et  hurtigt  kys  og  kram. 

»Jo,  jeg  skal  holde  tale  ved 
præstedømmelederskabsmø- 
det  om  et  par  dage.  Jeg  vil  ger- 
ne læse  den  for  dig,  så  du  kan 
fortælle  mig,  hvad  du  synes  og 
...« 

»Øjeblik,  skat.«  Hun  vendte 

sig  mod  køkkenet  og  råbte  til  bør- 
nene: »Shannon,  det  lugter,  som 
om  kødet  er  ved  at  brænde  på.  Har 
du  dækket  bord,  Casey?  Brianne,  gider 
du  lige  se  til  Caitlin?« 

Hun  vendte  sig  mod  mig  igen. 
»Undskyld.  Ungerne  driver  mig  til  van- 
vid i  dag.  Jeg  har  måttet  minde  dem 

om  selv  de  mindste  ting.  Hvad  var  du 
ved  at  sige?« 

Jeg  smilede  og  begyndte  forfra:  »Jeg 
er  blevet  bedt  om  at  holde  tale  ved  ...« 

Netop  i  det  øjeblik  kom  Brianne 
ind  og  sagde,  at  hun  ikke  kunne  finde 
noget  tøj  til  Caitlin.  Chris  sendte 
hende  ned  i  vaskekælderen  og  bad 
hende  om  at  hælde  et  nyt  læs  tøj  i 
vaskemaskinen.  Inden  jeg  kunne  nå 
at  sige  noget,  kom  Caitlin  rendende 
ind  i  stuen  med  en  stak  eksemplarer 
af  noget  musik,  som  Chris  havde  bestilt 
til  en  korfestival. 

»Åh  nej!«  sagde  Chris,  mens  hun 
styrtede  af  sted  for  at  redde  en  stor 
æske  med  flere  hundrede  eksempla- 
rer af  en  sang.  »Jeg  har  brugt  hele  mor- 
genen på  at  skrive  pauser  og  udtale  på 
dem  alle  sammen.  Nu  kunne  det  lige 
mangle,  at  Caitlin  skulle  tegne  på 
dem. « 

»Nå,  men  angående  min  tale,«  fort- 
satte jeg,  da  hun  kom  tilbage.  »Emnet 
er  at  tjene  din  ægtefælle.  Jeg  vil  gerne 
have  dig  til  at  fortælle  mig,  hvordan 
en  præstedømmebærer  bedst  tjener 
sin  hustru,  så  jeg  kan  se,  hvor  tæt  det 
ligger  på  mit  udkast.« 

»Jeg  vil  gerne  høre  dine  forslag 
først,«  sagde  hun  henover  larmen  fra 
køkkenet. 

»Det  er  jo  bare  et  udkast,  og  jeg 
havde  håbet,  at  dine  synspunkter 
kunne  rette  op  på  talens  svage  punk- 
ter,« sagde  jeg.  »Så  sig  mig  nu,  hvad 
har  en  hustru  mest  brug  for?« 

Efter  at  have  tænkt  sig  lidt  om  sagde 
Chris:  »En  hustru  har  brug  for  en,  der 


er  villig  til  at  hjælpe  hende  med  at 
gøre  det,  som  hun  gør  for  alle  andre 
i  familien.  Hun  har  brug  for  en  mun- 
ter hjælper,  der  uden  at  beklage  sig 
kan  koncentrere  sig  om  rengøring, 
madlavning,  indkøb,  børneopdra- 
gelse og  organisation  ....  En,  som  er 
villig  til  at  tage  sig  af  al  den  slags, 
selv  om  det  måske  ikke  altid  bliver  rost 
eller  værdsat.  Har  du  det  med  i  din 
tale?« 

»Næh,«  sagde  jeg  og  sænkede  blik- 
ket. 

Da  hun  nu  var  kørt  ind  på  emnet, 
fortsatte  hun:  »Den  hjælper  bør  også 
kunne  fornemme  de  andre  familie- 
medlemmers behov,  være  villig  til  at 
lade  sine  egne  projekter  hvile,  når  bør- 
nene har  brug  for  opmærksomhed  og 
hurtigt  kunne  finde  familiens  forskel- 
lige ejendele.« 

»Det  har  jeg  heller  ikke  med  i  min 
tale,«  fortalte  jeg  hende.  Men  min  tale 
rummede  mange  gode  elementer. 
»Hvad  med  præstedømmet?  Er  det 
ikke  vigtigt  for  en  hustru,  at  hendes 
mand  bærer  præstedømmet?« 

Hun  smilede.  Jeg  var  trods  alt  ikke 
helt  ved  siden  af.  Det  var  noget,  jeg 
troede. 

»Jo,  det  betyder  meget  for  mig.  Men 
det  vigtige  er  at  benytte  præstedøm- 
met, ikke  bare  bære  det.  En  præste- 
dømmebærer bør  være  åben  for  måder, 
hvorpå  han  kan  bruge  sit  præste- 
dømme til  at  velsigne  sin  hustru.  Når 
en  hustru  skal  bede  sin  mand  om  hjælp 
og  tjenesteydelser,  så  spekulerer  hun 
på,  om  hendes  mand  egentlig  forstår 


hendes  behov.  Når  en  mand  er  op- 
mærksom på  sin  hustrus  behov,  følel- 
ser og  daglige  prøvelser,  så  føler  hun 
sig  værdsat  og  påskønnet.« 

»Tak,«  sagde  jeg  og  bøjede  mig  over 
for  at  kysse  hende.  »Hvad  andet  kan 
en  mand  gøre  for  at  tjene  sin  hustru?« 

»Kun  to  ting  mere,«  sagde  Chris. 
»For  det  første  skulle  han  lytte  til 
hende.  Det  skulle  ikke  være  nødven- 
digt for  hende  at  måtte  dyste  med  fjern- 
synet eller  avisen  eller  noget  andet. 
Han  bør  lytte  med  hjertet  til  det,  som 
hans  evige  ledsager  har  at  sige  til  ham. 
Hvis  vi  skal  tilbringe  evigheden  sam- 
men, burde  vi  kende  hinandens  tan- 
ker, meninger,  bekymringer,  frustra- 
tioner og  håb.« 

Jeg  lagde  stille  posten,  som  jeg  sta- 
dig havde  i  hånden,  fra  mig. 

»Og  for  det  andet  skulle  han  bare 
elske  hende.  Han  skal  elske  hende,  når 
hun  er  utålmodig  og  frustreret  efter  en 
lang  dag,  eller  når  hun  brænder  hans 
mad  på,  eller  når  hun  har  svært  ved 
at  elske  sig  selv,  eller  når  hun  er  gra- 
vid i  fjerde  måned  og  tvivler  på,  at  hun 
kan  overskue  endnu  et  barn« 

Den  aften  skrev  jeg  min  tale  om, 
idet  jeg  fremhævede,  at  tjeneste  bety- 
der meget  mere  end  bare  at  hjælpe 
min  hustru,  når  hun  beder  om  det. 
Chris  mindede  mig  om,  at  det  sande 
ægteskab,  som  præsident  Spencer  W. 
Kimball  sagde,  bygger  på  den  lykke, 
som  »udspringer  af  at  give,  tjene,  dele, 
ofre  og  være  uselvisk«  (Marriage  and 
Divorce,  Salt  Lake  City:  Deseret  Book 
Company,  1976,  side  12).  □ 

B J  E  RG  ET  STÅR 


FLAMMER 


Lloyd  H.  Parry 

ILLUSTRERET  AF  PAUL  MANN 

Som  dreng  elskede  jeg  at  van- 
dre i  bjergene  øst  for  Manti  i 
Utah.  En  klar  efterårsdag,  da 
jeg  var  omkring  ti  år  gammel,  beslut- 
tede min  ven  og  jeg  os  for  at  gå  tur  i 
bjergene. 

Min  mor  pakkede  omhyggeligt  to 
sandwich  med  jordnøddesmør  og 
syltetøj  og  to  stykker  rosinkage  i 
vokspapir  og  lagde  dem  samt  et  æble 
til  hver  af  os  i  to  brune  papirsposer, 


X 


så  vi  kunne  tage  dem  med  som 
madpakker. 

Jeg  nød  den  kølige,  friske  luft  og 
duften  fra  markerne  og  frugthaver- 
ne, mens  vi  gik  ud  af  byen,  forbi  en 
af  nabogårdene  og  gennem  en  an- 
den nabos  frugthave.  Træerne  bug- 
nede med  lækre,  røde  æbler. 

Vi  havde  hver  en  stor  sæk  med, 
for  vi  håbede  at  finde  nogle  pinje- 
kerner. Mens  vi  fulgte  den  smalle  sti 
gennem  bynken  og  ind  mellem  ene- 
bærbuskene, fandt  vi  et  pinjetræ  her 
og  der  med  kogler  rundt  om. 

Vi  lagde  koglerne,  der  var  helt 
klæbrige  af  frisk  harpiks,  ned  i  vores 
sække.  Vi  vidste,  at  hver  af  de  hår- 
de, grønne  kogler  rummede  mange 
pinjekerner  indeni.  Jeg  elskede  pin- 
jekerner dengang,  og  det  gør  jeg  sta- 
dig. Indianerne  holdt  også  af  dem, 
men  de  samlede  dem  for  at  kunne 
overleve.  De  bagte  pinjekernebrød, 
som  bestod  af  halvt  pinjekerne  og 
halvt  græshopper.  Jeg  foretrak  mine 
pinjekerner  uden  græshopper. 

Min  ven  og  jeg  klatrede  højere 
op,  indtil  vi  kom  til  en  labyrint  af 
flade,  hvide  sten,  der  var  lagt,  så  de 
dannede  bogstavet  M  (for  »Manti«, 
som  var  navnet  på  vores  by).  Dette 
enorme  bogstav  kunne  ses  helt  nede 
fra  dalen  under  os.  Vi  satte  os  på  en 
af  de  store,  flade  sten  for  at  hvile  os. 
Vi  tog  skoene  af  for  at  køle  vores 
fødder  på  den  glatte  sten,  mens  vi 

nød  synet  af  Manti,  markerne  og  da- 
len under  os.  Der  blæste  en  svag  bri- 
se gennem  den  klare,  friske  luft,  og 
vi  kunne  lugte  blandingen  af  bynke, 
enebær  og  nåletræer.  Livet  føltes 
herligt! 

Vi  samlede  tørre  kviste  og  grene, 
så  vi  kunne  tænde  et  bål  og  riste  vo- 
res pinjekerner.  Vi  stak  ild  til  kviste- 
ne, og  snart  slikkede  flammerne  op  - 
alt  for  højt! 

Flammerne  fik  fat  i  noget  bynke  i 
nærheden,  og  så  i  noget  mere.  Det 
så  ud  til,  at  vores  lille  bål  snart  ville 
brede  sig  til  hele  bjergsiden  og  blive 
til  en  skovbrand.  Vi  havde  ikke  no- 
get Vand  til  at  slukke  ilden  med,  så 
vi  forsøgte  at  slå  på  den  med  vores 
sække.  Men  hver  gang  vi  slog  på  il- 
den, syntes  den  at  brede  sig  endnu 
mere.  I  fortvivlelse  sagde  min  ven: 
»Jeg  løber  efter  hjælp.«  Han  tog  sine 
sko  på  og  styrtede  ned  ad  bjerget. 

Jeg  var  alene!  Jeg  knælede  ned  og 
bad.  »Fader  i  himlen,  hjælp  mig  med 
at  slukke  ilden.«  Det  er  alt,  hvad  jeg 
kan  huske,  at  jeg  sagde.  Jeg  ved 
ikke,  hvad  jeg  forventede.  Der  var 
ikke  en  sky  på  himlen,  og  det  be- 
gyndte ikke  pludselig  at  regne.  Jeg 
hørte  ikke  en  stemme,  der  sagde, 
hvad  jeg  skulle  gøre,  men  min  him- 
melske Fader  besvarede  min  bøn. 

Inden  jeg  havde  rejst  mig,  følte 
jeg  mig  tilskyndet  til  at  kaste  jord  på 
den  nærmeste  brændende  busk,  og 


så  på  den  næste.  Jeg  kastede  jord  på 
den  ene  busk  efter  den  anden,  indtil 
jeg  havde  indesluttet  ilden  og  fået 
den  under  kontrol.  Snart  var  der 
kun  røg  tilbage  på  bjerget,  hvor 
der  før  havde  været  ild.  Jeg 
havde  ikke  hørt  en  stemme, 
der  sagde:  »Smid  jord  på 
ilden,«  men  jeg  havde  følt  mig 
tilskyndet  til  at  gøre  det.  På 
en  eller  anden  måde  havde 
min  himmelske  Fader  indgydt 
mig  den  tanke. 

Jeg  er  taknemlig  for  den  måde, 
hvorpå  min  himmelske  Fader  be- 
svarede min  bøn.  Han  slukkede 
ikke  ilden.  I  stedet  lod  ham  mig  få 
æren  af  at  slukke  ilden,  hvilket 
styrkede  min  selvtillid  og  fik  mig 
til  at  indse,  at  med  hans  hjælp 
kunne  jeg  løse  store  problemer. 

Jeg  lærte  mange  vigtige  ting  af 
denne  oplevelse.  Det  første  jeg  lærte 
var,  at  man  ikke  skal  tænde  bål  ved 
siden  af  et  krat,  når  der  blæser  en 
brise.  Men  vigtigere  end  det  lærte 
jeg,  at  en  lille  drengs  bøn  på  et  bjerg 
ville  blive  hørt  og  besvaret.  Jeg  lærte 
også,  at  vor  himmelske  Fader  nor- 
malt ikke  vil  gøre  det,  som  vi  selv 
kan  gøre,  men  han  vil  tilskynde  os 
til  at  bruge  vores  egen  forstand, 
styrke  og  de  forhåndenværende 
materialer,  såsom  jorden  under  vores 
fødder.  D 

Denne  sang  kan  kopieres  til  lejlighedsvis,  ikke-kommercielt  brug  i  kirke  og  hjem. 

FRA  VEN  TIL  VEN 


Ældste  Jay  E.  Jensen 


De  Halvfjerds 


Efter  en  samtale  med  Rebecca  M.  Taylor 

apleton  i  Utah,  hvor  jeg 
voksede  op,  var  et  lille  land- 
brugssamfund. Min  far  var 
ikke  landmand;  han  byggede  veje. 
Men  vores  nabo,  biskop  Oscar  Whi- 
ting,  havde  en  gård,  og  fordi  min  far 
og  mor  ville  have,  at  deres  børn 
skulle  forstå  værdien  af  at  arbejde, 
sagde  de  til  ham:  »Hvis  du  vil  sætte 
vores  sønner  i  arbejde  på  din  gård, 
vil  vi  betale  dig,  så  du  kan  give  dem 
løn.« 

Vores  gode  biskop  sagde:  »Nej,  I 
skal  ikke  betale  os.  Vi  skal  nok  sætte 
dem  i  arbejde,  og  vi  vil  betale  dem.« 
Så  lige  fra  jeg  var  en  lille  dreng  (jeg 
var  omkring  syv  eller  otte  år  den- 
gang), lærte  jeg  at  arbejde. 


sYcØ<* 


Om  sommeren  høstede  vi  hø  på 
Whitings  gård.  Traktoren  var  lige 
kommet  frem  dengang,  men  Whi- 
ting  havde  ikke  råd  til  en,  så  de 
brugte  hestetrukne  vogne  til  høstar- 
bejdet. Mit  første  arbejde,  til  15  cent 
(90  øre)  i  timen,  var  at  trampe 
rundt  oven  på  hølæsset  i  vognen 
(vi  kaldte  det  at  »stampe  hø«)  og 
presse  det  sammen,  så  det  ikke 
faldt  af,  når  vi  kørte  det  fra  mar- 
ken ind  til  laden  og  for  at  gøre 
plads  til  mere  hø. 

Dengang  blev  Primary  af- 
holdt på  en  hverdag,  og  hver 
mandag  klokken  tre  om 
eftermiddagen  sagde 
biskop  Whiting:  »Så  er 
din  arbejdsdag  forbi,  Jay. 
Af  sted  til  Primary. « 
Dengang  havde  Kir- 


ken heller  ikke  familieaftens- 
programmet,  som  vi  har  i  dag,  men 
min  familie  holdt  alligevel  familieaf- 
ten. Et  af  mine  dejligste  minder  er, 
at  jeg  sad  på  fars  knæ  under  familie- 
aftenen, mens  han  læste  historier  fra 
Mormons  Bog  for  os.  Det  var  begyn- 
delsen til  mit  vidnesbyrd  om  Mor- 
mons Bog,  og  min  kærlighed  til  mine 
forældre  voksede  også. 


Som  7«-ar/9 


Når  vi  havde  læst  sammen,  lege- 
de vi  lege  som  »skjul«  og  »hund,  der 
er  en,  der  har  taget  dit  kødben.«  Vi 
spillede  også  basketball.  Om  vinte- 
ren, når  det  var  for  koldt  til  at  lege 
udenfor,  bøjede  vi  en  metalbøjle 
sammen  til  en  ring,  som  vi  satte  i 
klemme  over  en  dør.  Bolden  var 
nogle  sammenrullede  strømper.  Vi 

kunne  selvfølgelig  ikke  drible  med 
bolden,  men  vi  kunne  kaste  mod 
bøjlenettet  og  kaste  til  hinanden.  Vi 
elskede  at  lege  sammen. 

Den  femte  trosartikel  havde  sær- 
lig betydning  for  mig,  da  jeg  var  lille, 
ikke  fordi  den  blev  prædiket  for  mig, 
men  fordi  vores  familie  efterlevede 
dens  principper.  Den  lyder:  »Vi  tror, 
at  en  mand  må  kaldes  af  Gud  ved 
profeti  og  håndspålæggelse  af  sådan- 
ne, som  har  myndighed  dertil,  for  at 
prædike  evangeliet  og  tjene  i  dets 
forordninger. «  Mor  og  far  var  tro 
mod,  støttede  og  elskede  deres  lede- 
re. Når  vores  præstedømmeledere 
bad  os  om  at  tjene,  så  gjorde  vi  det, 
fordi  vi  troede  på,  at  kaldelsen  kom 
fra  Gud  gennem  dem. 

Jeg  husker  tydeligt  mit  afskeds- 
møde,  da  jeg  rejste  på  mission.  Som 
den  stolte  unge  mand,  jeg  var,  tro- 
ede jeg,  at  far,  da  det  blev  hans  tur 
til  at  tale,  ville  sige  noget  om  mig  - 
hvilken  god  missionær,  jeg  ville 
blive,  og  hvilken  god  dreng,  jeg  hav- 
de været.  Men  far  sagde  ikke  et  ord 
om  mig.  Han  gik  hen  til  talerstolen 
og  bar  det  stærkeste  vidnesbyrd  om 
tiende,  som  jeg  nogensinde  har  hørt. 
Det  var  først,  da  jeg  var  halvvejs 
gennem  min  mission,  at  jeg  tænkte 
på  hans  tale  og  forstod  den:  Det  far 
havde  prøvet  at  sige  til  mig,  var: 
»Jeg  ved  ikke,  hvordan  vi  skal  få 


penge  til  at  støtte  dig,  Jay,  for  nogle 
måneder  om  året  har  jeg  ikke  noget 
arbejde.  Men  jeg  har  tro  på,  at  hvis 
vi  betaler  vores  tiende,  vil  vi  kunne 
klare  det.«  Og  det  gjorde  de.  Vores 
præstedømmeledere  havde  sagt,  at 
vi  skulle  betale  vores  tiende  og  mis- 
sionere, og  hvis  vi  trofast  ville  følge 
deres  råd,  så  ville  vi  blive  velsignet. 
Jeg  vil  opfordre  alle  jer  børn  til  at 
bede  sammen  med  jeres  familie,  at 
studere  skriften  sam- 


men med  jeres  familie  og  at  gå  i 
kirke  sammen  med  jeres  familie.  Jeg 
tror  ikke,  at  der  er  noget,  som  har 
haft  større  indflydelse  på  mig,  mens 
jeg  voksede  op,  end  de  tre  ting  har 
haft.  Ligesom  de  styrkede  mig,  vil  de 
også  kunne  styrke  jer  åndeligt  og 
hjælpe  jer  med  at  træffe  vigtige  be- 
slutninger gennem  hele  jeres  liv.  □ 


FÆLLESTID 


RESPEKT  FOR  SKABELSEN 


»Og  se,  alle  ting  har  deres  lig- 
nelse, og  alt  er  skabt  til  at  bære 
vidnesbyrd  om  mig,  ja,  både  de 
ting,  som  er  timelige,  og  de  ting, 
som  er  åndelige,  det,  som  er  i 
himmelen  oventil,  og  det,  som  er 
på  jorden«  (Moses  6:63). 

Karen  Ashton 

Himlene  og  jorden  blev 
skabt  af  Jesus  Kristus 
under  vor  himmelske 
Faders  ledelse.  Solen,  stjernerne, 
havene,  dyrene,  træerne,  blom- 
sterne, frugterne,  grøntsagerne  og 
alt  andet  viser,  at  du  har  en  himmel- 
ske Fader  og  en  Frelser,  som  elsker 
dig  (se  Moses  6:63).  Det  behagede 
dem  at  skabe  jorden  og  alt  det,  der 
er  på  den,  for  at  velsigne  dig  og  gøre 
dig  lykkelig  (se  L&P  59:18-20). 

Vor  himmelske  Fader  og  Jesus 
skabte  Adam  og  Eva,  de  første  men- 
nesker på  jorden,  og  anbragte  dem  i 
en  smuk  have,  som  hed  Eden.  Adam 
blev  befalet  at  passe  på  haven  (se 
Moses  3:15)  og  at  navngive  »hvert 
levende  væsen«  (se  Moses  3:19). 

Du  tilhører  Adams  familie;  og  du 
kan  også  være  med  til  at  passe  på 
jorden.  Du  kan  plante  en  blomst,  et 
træ  eller  lave  en  have  for  at  gøre  jor- 
den smukkere.  Planter  giver  os  ilt, 
mad  og  ly.  Du  kan  spare  på  vand  og 
mad  ved  ikke  at  bruge  mere,  end  du 
har  behov  for.  Du  kan  være  med  til 


at  holde  jorden  ren  og  smuk  ved  at 
samle  affald  op,  hvis  du  ser  noget 
ligge  på  jorden. 

Du  kan  passe  på  dyrene  ved  at 
være  god  mod  dem  og  give  dem  mad 
og  et  sted  at  være.  Dyr  er  vores  ven- 
ner og  hjælpere,  som  er  givet  til  os 
til  vores  gavn  og  til  at  gøre  os  glade 
(se  L&P  59:16-18).  Nogle  arbejder 
for  os,  andre  giver  os  mad  og  fibre  til 
tøj,  og  mange  holder  os  med  selskab 
som  kæledyr. 

Du  kan  takke  din  himmelske  Fa- 
der for  de  velsignelser,  når  du  beder 
til  ham.  Når  du  værner  om  jordens 
planter  og  dyr,  viser  du  taknemlig- 
hed og  ærbødighed  for  disse  vidun- 
derlige skabninger. 


Instruktioner 

Brug  bunden  af  en  æske  til  at  lave 
en  have.  Du  kan  også  bruge  et 
stykke  stift  papir  eller  et  stykke  pap. 
Hvis  du  bruger  en  æske,  så  klip  en  af 
siderne  af.  Mal  bunden  af  æsken, 
papiret  eller  pappet  grønt.  Klæb  side 
9  på  et  stykke  karton,  farvelæg 
haveplanterne,  træerne  og  dyrene 
og  klip  dem  ud.  Buk  flapperne  langs 
de  stiplede  linjer.  Lim  hver  figurs 
flap  fast  på  den  grønne  overflade  i 
den  orden,  som  du  ønsker.  Hvis  du 
bruger  en  æske,  kan  du  måske  farve 
himmel,  skyer  og  en  sol  på  de  ind- 
vendige sider. 


Forslag  til  fællestid 

1 .  Bed  syv  af  de  ældre  børn  om  at  være  med 
til  at  oplæse  skabelsesberetningen.  I  kan 
bruge  Moses  2  og  3  som  manuskript  og  lade 
hvert  barn  repræsentere  en  dag.  Lad  hver 
af  dem  fremvise  et  billede,  som  repræsente- 
rer den  dag,  han  eller  hun  taler  om.  Du  kan 
skrive  skriftstederne  bag  på  billederne. 

2.  Anbring  billeder  af  forskellige  4yr  og 
skilte  med  beskrivelser  af,  hvad  dyrene  gør 
for  os  på  væggen  eller  tavlen.  Lad  børnene 
finde  ud  af,  hvilke  dyr  der  hører  til  hvilke 
beskrivelser. 

3.  Forklar,  at  vores  kroppe  hører  til  vor 
himmelske  Faders  bedste  skabninger.  Og 
fordi  vores  kroppe  er  hellige  og  vores  ånder 
bor  i  dem,  bør  vi  værdsætte  dem  og  passe 
godt  på  dem. 

4-  Forklar,  at  vores  sanser  hjælper  os  til 
at  værdsætte  Skabelsens  skønhed  og  goder. 
Tal  om  hver  af  de  fem  sanser  med  børnene. 
Lad  dem  (1)  lukke  deres  øjne  og  smage 
mad,  der  er  salt,  sød  eller  bitter,  (2)  lukke 
øjnene  og  føle  på  ting,  der  er  bløde,  ru,  stik- 
kende eller  kolde,  (3)  bruge  øjnene  til  at 
samle  et  lille  puslespil  eller  beskrive,  hvad 
der  er  i  lokalet,  (4)  lukke  øjnene  og  høre 
forskellige  lyde:  knirken,  raslen,  summen 
eller  knitren,  (5)  lukke  øjnene  og  lugte  for- 
skellige ting,  som  for  eksempel  en  blomst, 
vanilje,  brændt  brød  og  chokolade. 

5.  Tal  om  de  forskellige  dyr,  børnene  har 
som  kæledyr.  Lad  flere  af  dem  fortælle  om 
den  kærlighed  og  omsorg,  som  deres  kæle- 
dyr kræver.  Forklar,  at  alt  liv  er  helligt  og 
skal  behandles  med  respekt.  □ 

BARE  FOR  SJOV 


CIRKELLABYRINT 


Susan  Curtis 


Hvor  hurtigt  kan  du  finde  vej  ind  til  midten  af 
cirklen? 


SPRINGENDE  SPRINGFYRE 


Jo  Mason 


For  nylig  afholdt  springfrøerne  deres  årlige  længdes- 
pringskonkurrence.  Vinderen  var  den  frø,  der  sprang 
længst.  Hvis  du  bruger  de  fingerpeg,  som  du  får  neden- 
for, kan  du  så  gætte,  hvilken  frø,  der  sprang  længst? 

•  Snap  sprang  længere  end  Lyn,  men  ikke  så  langt  som 
Langben. 

•  Lyn  blev  nummer  fem. 

•  Plet  åd  for  mange  fluer  til  morgenmad,  så  han  sov,  da 
det  var  hans  tur. 

•  Sprinter  sprang  længere  end  Langben,  men  ikke  så 
langt  som  Hopsa. 


-.-- 


KLATREDYR     Roberta  L.  Fairall 

Hvis  du  farvelægger  alle 
de  felter  med  en  prik  i, 
kan  du  finde  ud  af, 
hvem  det  er,  der  gerne 
vil  klatre  op  i  træet. 


\3     cP 


1. 

2. 
3. 


4. 
5. 
6. 

FIKTION 


Terri  Stines 

ILLUSTRERET  AF  SHAUNA  MOONEY  KAWASAKI 


Anette  krøb  sammen  bag  en  busk  og  ventede. 
Hendes  cykel  lå  lige  bag  hende,  så  den  ikke 
kunne  ses  over  bakketoppen.  Selv  om  hun  hav- 
de siddet  der  i  over  en  time,  ventede  hun  tålmodigt.  Hun 
var  sikker  på,  at  de  ville  komme  i  dag,  og  hun  var  parat. 

Hun  havde  været  på  udkig  efter  venner  hele  somme- 
ren, lige  siden  hendes  familie  var  flyttet  til  den  lille  by 
Balle  i  begyndelsen  af  skolens  sommerferie. 

»Gå  ud  og  cykl  lidt  rundt  i  nabolaget,«  havde  hendes 
mor  sagt  til  hende.  »Så  møder  du  helt  sikkert  nogen. 
Der  må  jo  være  andre  børn  på  din  alder  her.« 

Så  Anette  var  cyklet  op  og  ned  ad  Balles  gader.  Hun 
så  ældre  børn  og  yngre  børn,  men  ingen  på  hendes  alder. 
Ingen  bortset  fra  en  pige  to  gader  længere  væk,  men 
hun  sad  i  kørestol. 

»Så  lær  hende  at  kende,«  havde  mor  opmuntrende 
sagt.  »Jeg  er  sikker  på,  hun  er  en  sød  pige,  og  der  er  jo 
meget,  I  kan  lave  sammen.  Hun  vil  sikkert  også  gerne 
have  en  ven.« 


»Hun  kan  ikke  cykle,«  sagde  Anette  surt.  Hendes 
cykel  havde  været  hendes  et  og  alt,  lige  siden  hun  havde 
besluttet  sig  for  at  træne  til  det  internationale  Tour  de 
France-løb. 

»Nå,  ja,  men  så  må  du  jo  vente  til  skolen  begynder  til 
efteråret,«  sagde  mor  til  hende.  »Der  vil  jo  være  andre 
børn  på  din  alder  i  din  klasse  i  skolen.« 

Så  Anette  kørte  rundt  i  kvarteret,  mens  hun  følte  sig 
ensom  og  havde  rigtig  ondt  af  sig  selv. 

Men  så  fandt  hun  grusbanen.  Hun  opdagede  den  en 
dag,  da  hun  kørte  ud  af  landevejen  i  byens  udkant.  Der 


var  højt  græs  i  vejkanten,  og  hun  var  nær  kørt  lige  forbi 
stien  ind  til  den. 

Hun  følte  sig  som  en  opdagelsesrejsende,  da  hun  fulg 
te  den  lille  sti  væk  fra  vejen.  Insekterne  fløj  frem  og  til- 
bage over  stien  fra  det  høje  græs  på  begge  sider,  mens 
hun  cyklede  langsomt  fremad.  Adskillige  mus  og  en 
enkelt  hare  løb  i  skjul,  da  hun  kom  forbi. 

Hun  skulle  lige  til  at  vende  om  og  køre  tilbage,  da 
hun  opdagede  en  lysning  omgivet  af  lave,  kratklædte  . 
bakker.  Midt  i  lysningen  lå  en  oval  grusbane.  Selv  om 
den  så  ud  til  at  være  forladt,  var  banen  stadig  jævn  og 
parat  til  at  køre  på. 

Min  helt  egen  cykelløbsbane!  tænkte  Anette,  da  hun 
begyndte  at  køre  rundt  på  den.  Så  fik  hun  øje  på  nogle 
hjulspor  i  den  bløde  jord  foran  hende  -  to  spor,  der  beg- 
ge havde  samme  bredde,  som  hendes  egne  hjulspor. 

Da  hun  fulgte  sporene,  lagde  hun  mærke  til,  at  de 
hele  tiden  havde  samme  afstand.  Når  det  ene  spor  dre- 
jede lidt  til  venstre,  fulgte  det  andet  efter  i  en  perfekt 
bue! 

Det  må  være  to  gode  venner,  der  cykler  sammen,  tænkte 
Anette  og  følte  et  stik  af  ensomhed.  De  kender  hinan- 
den så  godt,  at  de  kan  cykle  helt  ens.  Gid  jeg  havde 
sådan  en  ven. 


Tja,  hvorfor  ikke?  tænkte  hun.  Selv  om  de  mystiske 
cykelryttere  ikke  var  på  hendes  alder,  ja,  selv  om  de 
måske  var  drenge,  så  kunne  de  dog  lide  at  køre  på  cykel, 
og  det  var  det  vigtigste. 

Så  derfor  havde  hun  ventet.  To  dage  i  træk  havde 
hun  holdt  sig  ude  af  syne  lige  bag  buskene  på  bakken  og 
ventet  spændt  på  at  de  skulle  dukke  op.  Hun  havde 
planlagt  det  hele.  Når  de  to  cyklister  dukkede  op,  ville 
hun  trække  sin  cykel  ned  ad  bakken  og  lige  som  tilfæl- 

digt  møde  dem.  Og  hvis  det  hele  gik  godt,  så  ville  hun  få 
to  nye  venner,  og  så  kunne  de  cykle  sammen. 

Nu  var  det  tredje  dag,  hun  ventede  herude,  og  plud- 
selig hørte  hun  en  raslen  i  græsset.  Endelig  kom  de! 
Anette  holdt  vejret,  da  hun  så  pigen  i  kørestolen,  der 
boede  to  gader  fra  hende,  køre  ind  på  banen. 

Hvad  laver  hun  her?  tænkte  Anette  utålmodigt.  Sæt 
nu  de  to  cykelryttere,  der  skal  blive  mine  bedste  venner,  ikke 
kommer,  fordi  hun  er  her? 

Anette  kiggede  på,  mens  pigen  i  kørestolen  fik  mere 
og  mere  fart  på.  Inden  hun  var  nået  en  halv  baneom- 
gang,  fløj  hendes  kørestol  næsten  af  sted,  mens  hendes 
muskuløse  arme  arbejdede  i  rasende  fart.  Anette  var 
imponeret.  Hun  trak  hurtigt  sin  cykel  derned,  så  hun 
kunne  tale  med  pigen. 

»Davs,  jeg  hedder  Sille,«  sagde  pigen  i  kørestolen,  da 
Anette  nærmede  sig.  »Sikke  en  flot  cykel  du  har.« 


»Davs.  Jeg  hedder  Anette.«  Da  hun  fik  øje  på  et 
stopur,  som  var  fastgjort  til  Silles  stol,  røg  det  ud  af 
hende:  »Hvor  hurtigt  kørte  du?« 

»To  sekunder  hurtigere  end  i  sidste  uge,«  svarede 
Sille  stolt.  »Nu  må  du  ikke  grine,  men  jeg  træner  altså 
til  OL.  Jeg  er  sikker  på,  at  når  jeg  bliver  større,  så  er 
kørestolsrace  en  anerkendt  sport.« 

»Tror  du?  Alle  tiders!  Nu  må  du  ikke  le,  men  jeg 
træner  altså  til  Tour  de  France.« 

»Så  lad  os  træne  sammen.«  Sille  gjorde  tegn  til,  at 
Anette  skulle  følge  efter,  da  hun  selv  for  hen  ad  banen. 

Anette  smilede  og  skyndte  sig  af  sted  for  at  nå  op 
på  siden  af  hende.  Da  de  var  nået  næsten  banen 
rundt,  stødte  hun  mod  en  jordknold  og  måtte  støtte 
sig  til  Silles  kørestol  for  ikke  at  vælte.  Da  hun  så  sig 
tilbage,  fik  hun  øje  på  tre  helt  parallelle  hjulspor  i  gru- 
set. □ 

NYE  VENNER 


BRYNJOLFUR 

VI  D  I  R    6  LÅFSSO  N 

FRA   HAFNARFJODUR   PÅ   ISLAND 


DeAnne  Walker 


Selv  om  han  har  både  et  fornavn,  et  mellemnavn  og  et  efternavn,  ken- 
der de  fleste  Brynjolfur  ved  hans  kælenavn.  »Mit  fulde  navn  er  Bry- 
njolfur Vidir  Olafsson,  men  mine  venner  og  min  familie  kalder  mig 
Binni,«  siger  han  med  et  smil. 

På  Island,  hvor  Binni  bor,  kaldes  folk  som  regel  ved  deres  fornavn. 
Islændingene  følger  stadig  den  gamle  skandinaviske  tradition  med  at 
bruge  efternavne  til  at  fortælle  om  slægtsforhold.  I  stedet  for  at  alle  i  fami 
lien  har  det  samme  efternavn,  så  fortæller  hver  persons  efternavn,  hvis 
søn  eller  datter  vedkommende  er.  For  eksempel  viser  Binnis  efternavn, 

v*  >*  y 

Olafsson,  at  han  er  søn  af  Olaf.  Mens  hans  fars  navn  er  Olafur  Einarsson 
(han  er  søn  af  Einar),  og  hans  mors  navn  er  Bjorg  Marteinsdottir  (hun  er 
Marteins  datter).  Binnis  bror  hedder  Matthias  Orri  Olafsson,  men  hans 
søster  hedder  Unnur  Erna  Olafsdottir  (hun  er  Olafs  datter) .  Det  kan  lyde 
forvirrende,  men  for  islændingene  er  det  en  nem  måde  at  holde  styr 
på  deres  slægtshistorie. 

Binni  er  ni  år  gammel,  og  som  de  fleste  drenge  på  sin 
alder  har  han  mange  gode  venner.  Han  har  venner, 
som  bor  i  nabolaget  og  andre  venner,  som  han  kun 
ser  i  kirken.  Ingen  af  hans  SDH-venner  bor  tæt 


Herover;  En  af  Binnis  fugletegninger. 
Ti!  venstre:  Binni  og  hans  familie 
besøger  havnen. 


på  ham,  så  Binni  ser  frem  til  søndagen,  hvor  han  og  hans 
familie  kører  fra  deres  hjem  i  Hafnarfjodur  til  Reykjavik 
for  at  gå  i  kirke.  Der  møder  han  Jonathan  og  Einar,  og 
sammen  lærer  de  mere  om  evangeliet,  studerer  skrif- 
terne og  taler  om  at  rejse  på  mission  en  dag. 

Efter  skoletid  og  på  hverdage  er  Binni  meget  sammen 
med  to  andre  venner,  som  bor  lige  i  nærheden.  De  gør 
næsten  alt  sammen  -  de  leger  med  legetøjsbiler  i  lava- 
klipperne i  Binnis  have,  de  leger  kroneskjul  og  de  spiller 
fodbold.  »Men  min  yndlingsleg,«  siger  Binni,  »er  hafnar- 
bolti  (rundbold) ! «  På  Island  er  sommerdagene  meget 
lange  -  faktisk  bliver  himlen  slet  ikke  mørk  i  juni  og  juli. 
I  de  måneder  sørger  både  børn  og  voksne  for  at  være  så 


meget  udendørs  som  muligt,  og  Binni  og  hans  venner 
kan  få  spillet  en  masse  bold! 

Men  i  vintermånederne  er  det  kun  lyst  meget  kort  -  i 
december  står  solen  op  ca.  kl.  1 1.00  og  går  ned  igen  først 
på  eftermiddagen.  I  de  lange  vintertimer,  hvor  Binni 
ikke  kan  være  udenfor,  elsker  han  at  tegne  og  læse.  Han 
holder  især  af  at  tegne  fugle  og  læse  om  dem.  Hans  ynd- 
lingsfugl  er  ternen,  en  lille  fugl  af  mågefamilien.  Da  ter- 
nerne kun  ses  på  Island  om  sommeren,  drømmer  Binni 
om  de  lange  sommeraftener,  hvor  han  og  hans  far  kan 
vandre  rundt  sammen  og  kigge  på  fuglene.  Faktisk  ligger 
Binnis  hjem  tæt  på  havet  og  kun  nogle  få  gader  fra  den 
en  smuk  havn.  Binni  og  hans  familie  går  tit  derhen  for  at 
kigge  på  skibe  og  nyde  den  smukke  udsigt. 

De  fleste  mennesker  på  Island  tilhører  statskirken,  og 
Binni,  Unnur  og  Matthias  er  de  eneste  sidste  dages  hel- 
lige i  skolen.  Da  Binni  skulle  døbes,  besluttede  han  sig 
for  at  missionere  lidt.  Han  fortalte  sine  forældre,  at  han 
gerne  ville  invitere  en  ganske  særlig  person  med,  nemlig 
sin  klasselærer!  Binnis  far  og  mor  opmuntrede  ham  til  at 
spørge  hende,  men  fortalte  ham,  at  hun  måske  ikke 
havde  lyst.  Men  den  dag,  han  skulle  døbes,  var  hun 
henne  i  kirken!  »Hun  blev  endda  bagefter  og  fik  forfrisk- 
ninger sammen  med  os  og  spurgte  lidt  om  Kirken, « 
sagde  Binni.  Han  var  glad  for,  at  hun  havde  taget  imod 
hans  indbydelse  og  at  hans  første  indsats  som  missionær 
var  blevet  kronet  med  held. 

Somme  tider  ser  man  en  lille  gråbrun  sommerfugl  på 
Island.  Sommerfugle  er  sjældne  på  Island,  og  kun  af  og 
til  ser  man  et  af  de  små  insekter  blafre  forbi.  Det  er  en 
skik  der,  at  hvis  man  kan  fange  en  sommerfugl,  så  får 
man  et  ønske.  Da  vi  spørger  Brynjolfur,  hvad  han  ville 
ønske  sig,  tænkte  han  sig  lidt  om,  inden  han  svarede: 
»Jeg  ville  ønske,  at  der  ikke  skete  mig  noget  ondt,  at  jeg 
ville  få  fremgang  i  livet,  og  at  jeg  vil  være  et  godt  med- 
lem af  Kirken.«  Det  ser  ud  til,  at  han  allerede  er  ved  at 
få  det  ønske  til  at  gå  i  opfyldelse!  □ 


BESØGSLÆRERINDEBUDSKABET 


PAGTENS  ARVINGER 

»Velsignet  er  du,  som  har 
modtaget  min  evige  pagt,  mit 
evangeliums  fylde«  (L&P  66:2). 

Bonnie  D.  Parkin,  andenrådgi- 
ver i  Unge  Pigers  præsident- 
skab, har  bemærket,  at  vor 
himmelske  Fader  velsigner  os  hver  især. 
Hun  ved  det,  »fordi  min  himmelske 
Fader  har  udstrakt  sin  kærlige  hånd 
fra  himlen  og  hjulpet  mig  ...  Fordi  jeg 
har  afgivet  løfter  og  indgået  pagter, 
som  har  forandret  mit  liv,  når  jeg  har 
holdt  dem«  (Stjernen,  juli  1995,  side 
79). 

En  pagt  er  en  gensidig  aftale  mel- 
lem Gud  og  os.  Han  indstifter  pagten, 
opstiller  betingelserne,  lover  at  vel- 
signe os  (se  L&P  82: 10;  98:3;  130:20- 
21)  og  administrerer  pagten  gennem 
sit  udvalgte  præstedømme.  Vi  lover  at 
holde  pagten.  Når  vi  gør  det,  er  de  vel- 
signelser, som  vi  modtager  -  såvel  som 
den  indsats  vi  yder  -  ikke  alene  med 
til  at  fremme  Herrens  værk,  men 
de  hjælper  os  også  til  at  blive  mere 
som  vor  Fader  i  Himlen. 

AT  BLIVE  GUDS  ARVINGER 

Ved  at  indgå  pagter,  der  som  regel 
følges  af  en  ordinanse,  indgår  vi  et 
helligt  forhold  til  Guddommen.  Ved 
at  blive  døbt  og  modtage  Hellig- 
åndsgaven  bliver  vi  for  eksempel 
betragtet  som  »Kristi  børn«  (se  Moses 
6:64-68;  Mosiah5:7).  Som  sådan  bli- 
ver vi  »Guds  arvinger  og  Kristi  med- 


arvinger«  (Rom  8:17).  Når  vi  modta- 
ger nadveren  mindes  vi  om  denne  pagt, 
indbydes  til  at  ihukomme  Kristus  og 
loves,  at  Helligånden  vil  være  hos  os, 
hvis  vi  gør  det.  Tempelordinanser  giver 
os  mulighed  for  at  indgå  yderligere  pag- 
ter, som  hjælper  os  til  at  modnes  ånde- 
ligt og  bereder  os  på  ophøjelse  i  det 
celestiale  rige. 

»FRYD  DIG  OG  HOLD  FAST  VED 
DE  PAGTER,  DU  HAR  GJORT« 

Når  vi  har  indgået  en  pagt  med  Gud, 
bliver  vi  evangeliets  budbringere  til 
alle  vor  himmelske  Faders  børn.  Der 
er  mange  måder,  hvorpå  vi  kan  udføre 
dette  hverv.  Nogle  af  de  vigtigste  er 
missionering  og  slægtsforskning,  og  at 
stræbe  efter  at  fuldkommengøre  os  selv 
og  vores  familie  ved  hjælp  af  de  mid- 
ler, som  Herren  har  givet  os.  Vores 
største  kaldelse  er  at  blive  som  Kristus 
og  hjælpe  andre  til  at  gøre  det 
samme.  Det  gøres 


ofte  ved  blot  at  være  der,  hvor  vi  burde 
være,  og  gøre  det,  som  vi  har  sluttet 
pagt  om  at  gøre. 

Rosemary  Curtis  Neider  mindes 
engang  i  slutning  af  en  travl  måned, 
hvor  hun  ikke  havde  været  på  kreds. 
Hun  var  fristet  til  at  klare  det  over 
telefonen,  men  blev  tilskyndet  til  at 
foretage  besøg  i  stedet.  Mens  søster 
Neider  sad  i  stuen  hos  en  inaktiv  søster, 
følte  hun  sig  tilskyndet  til  at  læse  beret- 
ningen om  Frelserens  besøg  hos  nephi- 
terne  for  denne  søster.  »Hun  bevarede 
koncentrationen  meget  længere  end 
jeg  havde  ventet,«  sagde  søster  Nei- 
der, »og  hun  blev  ved  med  at  sige: 
»Læg  lige  et  stykke  papir  ind  ved  den 
side,  så  jeg  kan  finde  det  igen  senere. 
Og  læg  også  et  stykke  ind  der.« 

Hvad  kan  jeg  sige/  Jeg  følte  Ånden 
meget  stærkt  hjemme  i  hendes  stue, 
og  min  travle  tidsplan  syntes  ikke  så 
vigtig  mere.  Jeg  følte  en  taknemlighed 
og  øget  styrke,  som  holdt  sig  i  mange 
dage«  (i  To  Rejoice  As  Women:  Talks 
From  the  1 994  Women  s  Conference, 
Salt  Lake  City:  Deseret  Book  Com- 
pany, 1995,  side  67-68). 

Som  pagtens  kvinder  har  vi  al  mu- 
lig grund  til  at  fryde  os  og  holde  fast 
ved  de  pagter,  som  vi  har  indgået. 
For  når  vi  ærer  vores  pagter,  loves 
vi  »en  retfærdigheds  krone«  (L&P 
25:13-16). 

•  Hvorfor  er  det  vigtigt  at  indgå 
og  holde  pagter? 
•  Hvilke  pagter  har  fyldt  dit  liv 
med  glæde?  Q 


FORBEREDELSE 
TIL  AT 
UNDERVISE 


Har  du  for  vane  at  forberede  din 
undervisning  i  sidste  øjeblik? 
Så  føler  du  dig  sikkert  ofte  presset. 
Vil  du  gerne  ud  af  den  vane? 
Her  får  du  nogle  forslag. 


Ray  L.  Larsen 

Mange  har  oplevet  glæden  ved  at  undervise 
i  evangeliet,  men  der  findes  en  anden  stor 
glæde  ved  at  undervise  -  forberedelsens 
glæde.  Ofte  betragter  vi  forberedelsen  som  en  sur  pligt  og 
udskyder  den  til  sidste  øjeblik.  Ligesom  hastige  bønner,  er 
sidste- øj ebliksforberedelse  ofte  mangelfuld  og  ikke  særlig 
effektiv. 

Jeg  har  selv  forberedt  mig  sådan.  Men  jeg  har  også  ople- 
vet den  store  glæde  ved  at  forberede  mig  til  undervisnin- 
gen. Det  kan  være  en  meningsfyldt  tid  med  bøn  og  dybe 
tanker.  Det  har  været  dejlige  stunder  fulde  af  tilbedelse, 
selvransagelse,  forståelse  og  inspiration. 

Selvfølgelig  kommer  intet  helt  af  sig  selv.  Effektiv,  for- 
nøjelig forberedelse  er  resultatet  af  eftertænksom  plan- 
lægning og  efterlevelse  af  principperne.  Jeg  forbereder  mine 
lektioner  effektivt  på  følgende  måde: 

1.  Læs  lektionen  igennem  mindst  en  uge  i  forve- 
jen. Det  omfatter  en  hurtig  gennemgang  af  overskrifter, 
vigtige  skriftsteder  og  hovedtankerne.  Når  jeg  først  har 
lektionens  formål  og  skriftsteder  i  hovedet,  har  jeg  hele 
ugen  til  at  relatere  dem  til  min  dagligdag.  I  løbet  af  ugen 
nedskriver  jeg  de  ideer,  som  jeg  får.  Når  jeg  så  sætter  mig 
ned  for  at  lægge  sidste  hånd  på  lektionen,  har  jeg  allere- 
de nogle  personlige  tanker  og  følelser  omkring  emnet. 


2.  Find  et  fast  sted  at  studere  og  forberede 
dig.  Jeg  forbereder  mine  lektioner  ude  i  køkkenet. 
Fordi  jeg  bruger  det  samme  sted  hver  uge,  forbin- 
der jeg  det  med  mange  dejlige,  åndelige  stunder. 
Mindet  om  forberedelsen  af  tidligere  lektioner  sæt- 
ter mig  i  den  rette  stemning.  Det  er  også  vigtigt  med 
lidt  ensomhed.  Jeg  kan  lide  at  studere  tidligt  om  mor- 
genen, men  et  hvilket  som  helst  tidspunkt,  hvor  du 
kan  tænke  uden  afbrydelser  eller  forstyrrelser,  går  an. 

3.  Saml  de  bøger  og  andre  materialer,  som  du  får 
brug  for,  sammen.  Skrifterne  og  undervisningsmateria- 
let er  selvfølgelig  vigtige  tekster,  men  man  kan  finde  yder- 
ligere hjælp  og  inspiration  i  Kirkens  tidsskrifter  og  andre 
kilder.  Når  jeg  har  det  materiale,  som  jeg  skal  bruge,  inden 
for  rækkevidde,  kan  jeg  fokusere  på  lektionen  og  koncen- 
trere mig  om  selve  ånden  i  oplevelsen. 

4.  Overvej  og  bed,  mens  du  forbereder  dig.  Det  er 
på  dette  tidspunkt,  at  jeg  ofte  får  ny  forståelse.  Når  jeg  gran- 
sker og  undersøger  undervisningsmaterialet  i  dybden,  får 
jeg  en  klarere  forståelse  af,  hvordan  jeg  skal  præsentere  lek- 
tionen. 

5.  Organisér  dine  ideer  og  planlæg  præsentationen. 
Når  jeg  har  fulgt  disse  trin,  har  jeg  ofte  opdaget,  at  jeg  har 
lært  meget  mere,  end  jeg  har  tid  til  at  fremlægge.  Sidste 
punkt  i  min  forberedelse  går  ud  på  at  få  styr  på  det,  jeg  har 
forberedt,  og  planlægge  min  præsentation,  så  jeg  ikke  glem- 
mer nogle  vigtige  punkter. 

Uanset  hvad  det  er  for  lektioner,  vi  skal  præsentere,  så  er 
forberedelsen  stort  set  den  samme.  Forberedelse  hjælper  os 
til  effektivt  at  undervise  »ved  Ånden,  ja,  Talsmanden,  der 
blev  udsendt  for  at  lære  menneskene  sandheden, «  hvorved 
både  læreren  og  klassen  »forstår  ...  hinanden«  og  »bliver 
opbygget  og  glæder  sig  med  hinanden. «  (L&P  50: 14, 22) .  □ 

Ældste  Robert  K.  Dellenbach 

De  Halvfjerds 

FOTO:  WELDEN  ANDERSEN 


et  at  komme  på  skolens 
basketballhold  var  sand' 
synligvis  mit  livs  idræts- 
mæssige  højdepunkt.  Bare  det  at 
være  på  holdet  og  træne  med  de 
andre  var  spændende. 

Jeg  kan  stadig  huske  det,  der 
skete  en  dag  under  træningen.  En 
af  vores  holdkammerater  fejlede 
en  bold.  Og  lidt  efter  begik  han 
endnu  en  fejl.  Denne  gang  bande- 
de han,  og  vores  træner  hørte  ham. 
Og  træner  Fishburn  var  den  mest 
fantastiske  mand,  jeg  nogensinde 
havde  mødt.  Han  var  klog,  og  han 
forstod  sig  på  basketball  og  på  unge 
mænd.  Efter  træningen  kaldte  han 
os  sammen  for  at  drøfte  dagens 
træning.  Og  så  tog  han  emnet  ban- 
den og  svovlen  op.  »En  god  idræts- 
mand behøver  ikke  at  bande,« 
sagde  han.  »At  bande  nedgør  en 


BANDEN 


idrætsmand  og  får  ham  til  at  virke 
svag.  Store  mænd  behøver  ikke  at 
bruge  beskidt  sprog  -  det  får  dem 
bare  til  at  virke  små  i  andres  øjne.« 

Selv  om  min  basketball-karriere 
var  kort,  har  jeg  altid  husket  træ- 
ner Fishburns  ord.  »Store  mænd 
(og  kvinder)  behøver  ikke  at  bruge 
beskidt  sprog.« 

For  nylig  kunne  følgende  nyhed 
høres  i  radioen:  »Forskere  har  i  dag 
bekendtgjort,  at  de  har  udviklet  en 
ny  metode  til  at  se  ind  i  den  men- 
neskelige hjerne.«  Indslaget  dre- 
jede sig  om  en  af  de  nye  højtek- 
nologiske maskiner,  der  bruges  til 
at  stille  diagnoser. 

Men  jeg  har  en  nyhed  til  forsker- 
ne. Hver  gang  nogen  åbner  mun- 
den, afslører  vedkommende,  hvad 
der  foregår  i  vedkommendes  hjer- 
ne. Faktisk  er  den  enkle  metode  så 


nøjagtig,  at  den  tillader  en  at  se 
dybere  end  bare  til  hjernen.  Man  får 
et  glimt  af,  hvordan  vedkommendes 
ånd  er.  Det  er  sandt.  De  ord,  som 
I  bruger,  og  den  måde,  som  I  taler 
på,  viser,  hvem  I  inderst  inde  er. 

Begynder  I  ikke  at  danne  et  ind- 
tryk af  en  person,  et  indtryk,  som 
måske  holder  i  årevis,  efter  bare  at 
have  talt  med  vedkommende  i 
meget  kort  tid?  Det  samme  sker, 
når  andre  lytter  til  jer.  De  danner 
et  indtryk  af  jer,  som  kan  få  lang- 
varige konsekvenser.  Hvis  det,  de 
hører  er  opløftende,  vil  de  synes 
godt  om  jer  og  det,  som  I  står  for. 
Men  hvis  de  hører  spotten  eller 
noget  nedværdigende  ... 

Jeg  kender  en  mand  ved  navn 
Tom,  som  havde  lovet  at  køre  sin 
søn  Michael  og  nogle  af  Michaels 
holdkammerater  til  fodboldkamp 


en  lørdag.  Drengene  larmede,  og 
Tom  blev  mere  og  mere  irriteret, 
mens  han  ledte  efter  den  fodbold- 
bane, som  han  aldrig  før  havde 
været  på.  Da  Tom  ikke  kunne  kon- 
centrere sig  om  at  køre,  stødte  han 
ind  i  en  anden  bil.  Der  skete  kun 
mindre  skade,  men  Tom  lod  sin 
vrede  få  afløb  i  banden  og  svovlen. 

Senere  den  dag  spurgte  lille 
Michael  sin  mor,  om  hans  far  var 
medlem  af  Kirken.  Michael  havde 
lært,  at  gode  mormoner  ikke  ban- 
der. Hans  mor  blev  overrasket  og 
svarede:  »Selvfølgelig  er  din  far 
medlem  af  Kirken.« 

»Det  kan  godt  være,  at  far  er 
mormon,  men  ulveunge  er  han  i 
hvert  fald  ikke,«  svarede  Michael. 

Ville  en,  der  lytter  til  jer,  tænke: 
»Det  kan  godt  være  han  er  mormon, 
men  kristen  er  han  i  hvert  fald  ikke«? 


Ja 


Ja 


J 


Det  er  den  samme  mund, 
du  bruger  til  at  bede,  til 
at  bære  vidnesbyrd  eller 
til  at  velsigne  nadveren. 
Sørg  for  at  holde  den  ren. 


De  ord,  du  bruger,  og  den  måde, 
du  taler  på,  viser,  hvem  du 
inderst  inde  er. 


At  bande  gavner  ikke  noget,  det 
skader  kun.  Og  eftersom  mange  men- 
nesker finder  banden  sårende  og  ned- 
værdigende, viser  du  ufølsomhed  ved 
at  bruge  sådan  et  sprog.  Folk  kan  måske 
udholde  banden,  men  de  lader  sig  sjæl- 
dent imponere  af  det,  og  de  har  som 
regel  ikke  megen  respekt  for  den,  der 
bander. 

Ud  over  eder  er  der  andre  ord,  som 
er  lige  så  nedbrydende,  ja,  måske  endda 
mere.  Det  er  de  ord,  som  nedgør  folk 
på  grund  af  deres  race,  et  fysisk  han- 
dicap eller  simpelthen,  fordi  de  ikke 
rigtig  passer  ind  i  gruppen.  Når  vi  bru- 
ger sådanne  ord,  sårer  vi  vor  Frelser, 
som  elsker  alle  uanset  race,  udseende 
eller  social  status. 

Det  mest  krænkende  sprog  er  det, 
der  nedgør  Guddommen.  At  misbruge 
vor  himmelske  Faders  og  vor  Frelsers 
navne  er  en  alvorlig  synd  (se  2  Mos 
20:7) .  Herren  bliver  bestemt  såret,  når 
vi  besmudser  hans  navn. 

Vi  får  derimod  besked  på  at  prise 
Gud  og  bede  til  ham.  Bøn  er  den  smuk- 
keste form  for  kommunikation.  Dette 
irekte  modstykke  til  at  bande,  afs- 
lører også  dit  inderste.  Som  salmen 
siger,  er  bønnen  »et  hjertes  indre 
sang«  (se  Salmer  og  sange,  nr.  75) . 
Kan  I  forestille  jer  de  ord,  som 
Jesus  talte  til  Faderen,  mens 
han  var  hos  nephiterne  efter 
sin  opstandelse?  Kunne  noget 
I      sprog  være  skønnere  end  en 
bøn  fra  Frelseren  til  Faderen? 

»Og  ingen  tunge  kan  udtale  og  intet 
menneske  beskrive  og  menneskehjer- 
tet kan  heller  ikke  fatte  så  store  og  vid- 
underlige ting,  som  vi  både  så  og  hørte 
Jesus  tale«  (3  Nephi  17:17). 

Vi  har  nu  set  de  to  modpoler  inden 
for  ordforrådets  spektrum.  Den  lave- 
ste ende  nås,  når  vi  bander  og  mis- 
bruger Herrens  navn;  den  højeste  ende 
nås  ved  at  bede  oprigtigt  til  vor  him- 
melske Fader. 

I  et  brev  til  Kirken  i  1887  udtaler 
'Det  Første  Præsidentskab:  »Den  vane, 
som  nogle  unge  mennesker  er  henfal- 
det til,  nemlig  at  bruge  vulgært  sprog 
og  eder  er  en  sag,  som  kræver  opmærk- 
somhed ...  Ikke  alene  er  den  vane 
krænkende  for  alle  velopdragne  men- 
nesker, men  det  er  også  en  alvor- 
lig synd  i  Guds  øjne  og  bør  ikke  finde 
sted  blandt  de  sidste  dages  helliges 
børn.« 

Missionærerne  får  at  vide,  at  de  kun 
får  én  chance  for  at  gøre  et  godt  ind- 
tryk. Det,  de  siger,  og  den  måde,  som 
de  siger  det  på,  fortæller  det  potenti- 
elle kirkemedlem  meget  om  dem,  deres 
familie  og  Kirken.  Det  samme  gælder 
alle  os  andre.  Sproget  er  den  måde, 
hvormed  vi  fortæller  andre,  hvad  vi 
synes  om  dem,  og  hvad  vi  synes  om  os 
selv. 

På  mange  måder  beskriver  vores 
ord  vores  tanker  og  viser,  hvem  vi 
egentlig  er.  Som  medlemmer  af  Kir- 
ken bør  vi  altid  være  opmærksomme 
på,  at  Herren  og  andre  lytter.  □ 


Farman  dsprø  ven 


For  nylig  var  jeg  ude  at  luge  i  min 
have,  da  jeg  hørte  min  seksårige 
søn  bruge  et  grimt  ord,  som  han 
havde  lært  henne  i  skolen.  Før  i  tiden 
har  jeg  truet,  skældt  ud  og  prædiket, 
når  jeg  hørte  mine  børn  bruge  sådan 
nogle  ord,  men  den  dag  fik  jeg  en  ny 
idé. 

Jeg  kaldte  min  søn  hen  til  mig.  Jeg 
spurgte  ham,  om  han  nogensinde 
havde  hørt  sin  far  bruge  sådan  nogle 
ord.  Han  rystede  på  hovedet.  Jeg  for- 
talte min  søn,  at  der  er  mange  men- 
nesker, som  bruger  upassende  sprog, 
men  far  sætter  et  eksempel  for  vores 
familie  ved  aldrig  at  bruge  den  slags 
ord.  Selv  på  fars  arbejde,  hvor  banden 
er  almindeligt,  er  de  fleste  klar  over, 
at  far  ikke  bryder  sig  om  beskidt  sprog, 
og  derfor  taler  de  pænt,  når  de  omgås 
ham. 


Carolee  H.  Smith 

Sammen  udtænkte  min  lille  søn  og 
jeg  en  ny  familiestrategi.  Vi  kalder  det 
for  »farmandsprøven«.  Hvis  der  er  tvivl 
om,  hvorvidt  et  ord  er  passende  eller 
ej,  overvejer  vi  bare,  om  far  ville  bruge 
ordet,  og  så  handler  vi  derefter. 

Siden  den  dag  i  haven,  har  vi  ofte 
brugt  farmandsprøven  i  vores  hjem. 
Det  er  nu  sjældent,  at  vi  hører  et  upas- 
sende ord.  Hvor  er  jeg  dog  taknemlig 
for  en  mand,  der  sætter  standarden 
for  farmandsprøven!  □ 


FJENDEN 
RENDESTENEN 


John  Bytheway 


Jeg  var  aldrig  indblandet  i  nogen  slagsmål  i  skolen.  Og 
det  er  jeg  glad  for.  Jeg  er  ikke  ret  stor,  og -jeg  er  ikke 
særlig  glad  for  sår  og  skrammer. 

Men  engang  på  vej  fra  skole  blev  jeg  indblandet  i  et 
slagsmål,  som  kom  til  at  strække  sig  over  et  par  uger.  Min 
modstander  var  kun  28  cm  høj,  men  det  var  en  af  mit  livs 
sværeste  kampe.  Det  var  en  kamp  mod  et  blad. 

Jeg  kunne  se  skolen  fra  min  gadedør,  så  jeg  gik  til  og  fra 
skole  hver  dag.  En  eftermiddag  da  jeg  trådte  hen  over  den 
smalle  stribe  græs,  som  adskilte  skolens  fortov  fra  vejen, 
fik  jeg  øje  på  et  kulørt  blad  i  rendestenen.  Til  at  begynde 
med  kunne  jeg  ikke  se,  hvad  det  var.  Så  opdagede  jeg,  at 
det  var  et  pornoblad.  Jeg  hævede  hurtigt  blikket  og  gik 
videre  hjemad. 

Det  var  sådan,  kampen  begyndte.  Hver  dag  på  vej  til 
og  fra  skole,  måtte  jeg  møde  den  fristelse,  som  lå  i  rende- 
stenen. 

Når  jeg  tænker  tilbage  på  det,  forstår  jeg  ikke,  hvorfor 
jeg  ikke  bare  samlede  det  op  og  smed  det  væk.  Men  jeg 
ville  end  ikke  røre  ved  det.  Sæt  nogen  så  mig  med  det. 
Eller  hvad  nu  hvis  far  så  det  ligge  i  vores  skraldespand? 
Eller  hvad  hvis  jeg  samlede  det  op  og  så  mere,  end  jeg 
havde  lyst  til? 

Hver  dag  diskede  min  forstand  op  med  en  masser  gode 
undskyldninger:  »Det  ville  måske  være  meget  godt  at  kigge 
i  det,  så  du  kan  vide,  hvad  der  foregår  i  verden  i  dag«,  eller 
»Du  vil  da  ikke  være  en  overbeskyttet,  naiv,  lille  dreng, 
vel?  Hvad  kan  det  skade?  Du  kan  jo  bare  omvende  dig 
senere.  Hvem  vil  nogensinde  finde  ud  af  det?« 

En  dag  påpegede  min  seminarlærer,  at  Jesus  afviste  hver 


af  sine  fristelser  med  et  skriftsted.  Det  lød  som  en  god  idé. 

Jeg  kiggede  mine  skrifter  igennem  og  fandt  et  skriftsted 
om  at  kæmpe  med  fristelser:  »Men  at  I  vil  ydmyge  jer  for 
Herren  og  påkalde  hans  hellige  navn  og  våge  og  bede 
bestandigt,  så  I  ikke  bliver  fristet  mere,  end  I  kan  udholde« 
(Alma  13:28). 

Et  andet  nyttigt  vers  kom  fra  Det  Nye  Testamente:  »De 
fristelser,  der  har  mødt  jer,  er  kun  menneskelige.  Og  Gud 
er  trofast;  han  vil  ikke  tillade,  at  I  fristes  over  evne,  men 
vil  sammen  med  fristelsen  også  skabe  en  udvej,  så  I  ikke 
bukker  under«  (1  Kor  10:13). 

Det  var  en  opskrift,  jeg  kunne  bruge:  At  ydmyge  mig, 
våge  og  bede  bestandigt  og  stole  på,  at  Gud  ville  hjælpe 
mig  med  at  finde  en  udvej,  så  jeg  kunne  undgå  fristelsen. 
Jeg  begyndte  at  gå  over  gaden  et  andet  sted,  og  de  to  vers 
hjalp  mig,  mens  dagene  gik  og  bladet  stadig  lå  der  i  ren- 
destenen. 

En  eftermiddag,  da  jeg  trådte  ud  over  kantstenen,  opda- 
gede jeg,  at  bladet  var  væk.  Jeg  kunne  se,  at  der  lige  havde 
været  en  gadefejer.  En  gadefejer  -  hvor  passende,  at  han 
skulle  gøre  gaden  ren. 

Gud  skabte  virkelig  en  udvej  for  mig,  og  sammen  vandt 
vi  kampen.  Nysgerrighed,  undskyldninger  og  dovenskab 
kan  ikke  måle  sig  med  mod,  selvbeherskelse  og  mental 
styrke. 

Sejre  i  fysiske  kampe  kræver  styrke,  muskler  og  dygtig- 
hed; men  aldrig  er  kampen  hårdere  og  aldrig  føles  sejren 
sødere,  end  når  kampen  står  mod  fristelsen.  Nej,  jeg  kom 
aldrig  op  at  slås  i  skolen;  men  med  lidt  hjælp  fra  skrifterne 
vandt  jeg  over  et  28  cm  højt  blad.  □ 


STJERNEN 

32 


SEPTEMBER       1    996 
33 


II 


/       / 


X 

O 

O 

t— 
i/i 

z 

Z3 


I 


C/O 


LO 


^3 


3 


z 

uj 
> 

g 
o 


z 
< 


5 


X 


4 


LU 


o 

< 

o 


5 

13 


< 

z 

o 


s 


0 

O 


oo 


Q 

LU 

Z 
Q£ 

LJZ 

g 
o 


Se,  jeg  har  haft  en  drøm, 
eller  med  andre  ord,  jeg  har 
set  et  syn.« 
Med  disse  ord  afslører  profeten 
Lehi  fra  Mormons  Bog  et  guddom- 
meligt syn,  som  vidner  om  Guds 
kærlighed  til  sine  børn  og  hans  ønske 
om,  at  de  skal  vende  tilbage  til  hans 
nærhed.  I  synet  er  Guds  kærlighed 
symboliseret  ved  et  »træ,  hvis  frugt 
var  eftertragtelsesværdig,  og  som 
gjorde  mennesket  lykkeligt.«  Lehis 
hustru,  Sariah,  og  deres  to  sønner 
Sam  og  Nephi  fulgte  hans  opfordring 
til  at  spise  af  træet.  Men  til  hans  store 
sorg  ville  hans  to  oprørske  sønner 
Laman  og  Lemuel  »ikke  komme  hen 
til  mig  og  spise  af  frugten.« 

Lehi  ser,  at  skønt  »utallige  folke- 
skarer« fulgte  stien  hen  til  livets  træ, 
så  for  mange  vild.  De,  der  holdt  fast 
ved  en  symbolsk  jernstang  nåede  til 


Til  venstre:  Lehis  drøm,  J  995,  af  Kurt 
Sjokvist,  Mockfjård,  Sverige.  Bemalet 
træskærerarbejde  (157 x  101  x  101  cm). 
Lehis  henvisning  til  »en  stor  og  udbredt 
mark«  er  her  udformet  som  en  klode, 
hvorpå  lignelsen  udspiller  sig.  Herunder  til 
venstre:  Livets  træ,  1990,  afKazuto 


sidst  frem  til  træet  og  spiste  af  frug- 
ten. Men  efter  at  have  smagt  på  den 
frugt,  der  som  Lehi  sagde  »fyldte  ... 
min  sjæl  med  ubeskrivelig  stor 
glæde«,  var  der  alligevel  nogle,  som 
»gik  på  forbudne  stier.«  Mange  gav 
efter  for  de  hånlige  tilråb,  som  kom 
fra  den  spottende  folkemængde  i  »en 
stor  og  rummelig  bygning«  (1  Nephi 
8:2-35). 

Lehis  søn  Nephi  så  det  samme  syn 
og  fik  drømmen  fortolket  (se  1  Nephi 
11-14;  15:21-36).  Sidste  dages  hel- 
lige kunstnere  fra  hele  verden  har 
gennem  årene  brugt  billeder  fra  Lehis 
drøm  og  Nephis  udlægning  af  den  til, 
gennem  forskellige  medier,  at 
udtrykke  deres  vidnesbyrd.  De  føl- 
gende sider  indeholder  nogle  af  disse 
værker,  der  minder  os  om  at  »give  agt 
på  Guds  ord  og  i  alle  ting  huske  på  at 
holde  hans  bud«  (1  Nephi  15:25). 


Vota,  Osaka  i  Japan.  Maling  og  gips  på 
træplade  (139  x  138  cm).  Herunder  til 
højre:  Liahona,  J  990,  af  Lowell  Fitt,  San 
Ramon,  Californien,  USA.  Metal  og  glas 
(16x11  x  11  cm) .  Livets  træ  ses  øverst  på 
kunstnerens  fremstilling  af  Liahona,  der  var 
Lehis  vejviser  i  ørkenen. 


OPLYSNINGERNE  TIL  DENNE  ARTIKEL  ER  VELVILLIGT  STILLET  TIL  RÅDIGHED  AF  MARK  STAKER  FRA  KIRKENS  MUSEUM  FOR 
DE  SIDSTE  DAGES  HELLIGES  KUNST  OG  HISTORIE 

Herover:  Joseph  Smith  og  livets  træ, 

1987,  af  Juan  M.  Escobedo,  Caliente, 

Nevada,  USA.  Oliemaleri  på  træplade 

(127  x  76  cm).  Profeten  Joseph  Smith 

viser  vej  i  denne  mexicanske  fortolkning 

af  livets  træ.  Herunder:  Jernstangen  og 

livets  træ,  1994,  af  navajo-kunstneren 

Harrison  Begay  jun.,  Espanola, 

New  Mexico,  USA.  Brændt  ler 

(23x18x18  cm). 

Til  højre:  Lehis  drøm,  ca.  1875, 

af  David  Hyrum  Smith.  Oliemaleri  på 

lærred  (61  x45  cm).  Kunstneren  blev 

født  få  måneder  efter,  at  hans  far, 

profeten  Joseph  Smith,  havde  lidt 

martyrdøden  i  1844.  På  billedet  ledsages 

o 

Lehi  af  »Herrens  And« 
(selNephi8:5-6;  11:11). 

Til  højre:  Lehis  drøm,  1 984, 

af  Dar  Churcher,  Victoria,  British  Columbia, 

Canada.  Bivoks  på  rispapir  (71  x61  cm). 

Kunstneren  antyder,  at  nogle  af  dem,  som  var 

på  vej  hen  til  livets  træ,  er  ved  at  lade  sig  lokke 

bort  mod  de  golde  træer  til  højre  i  billedet. 


Til  venstre:  Livets  træ,  1995, 'af 
Wang,  Xiu,  Chang-hua,  Taiwan. 

Temperamaleri  på  silke 
(170x68  cm).  Denne  »bjergbæks- 
stil«  fokuserer  på  glæden  ved  at  dele 
evangeliet  med  sin  familie.  InskriptiO' 
nen  citerer  1  Nephi  8:12. 
Herunder:  Lehis  drøm  om  livets 
træ,  1992,  af  Robert  Yellowhair, 
Snowflake,  Arizona,  USA.  Oliema- 
leri på  lærred  (121  x  76  cm).  Kunst' 
neren  benytter  traditionelle  symboler 

til  at  udtrykke  sin  tro  på, 
at  de  indfødte  amerikanere  er  efter- 
kommere af  Lehi. 
Til  højre:  Gør  dig  bekendt  med 
skriften,  1 993,  af  Taichi  Aoba, 
Saijo-Shi,  Ehime-ken,  ]apan. 
Brændt  ler  (35  x  26x10  cm) . 
Lehis  drøm  om  livets  træ  er  omkran- 
set af  andre  nøglehistorier 
fra  Mormons  Bog. 

Livets  træ,  1995,  af  Jeronimo  Lozano  Lozano,  Salt  Lake  City,  Utah,  USA. 

Malet  gips  på  træ  (122  x  96  x  18  cm).  Ved  hjælp  af  de  små  rum  i  det  traditionelle 

peruvianske  retablo  skildrer  kunstneren  Léhis  drøm  i  kronologisk  orden. 


Til  højre:  Stangen  og  sløret, 
1975,  af  Franz  Johansen, 
Provo,  Utah,  USA.  Støbt  bronze 
(252x213x16  cm). 
Den  korsfæstede  Frelsers  hånd 
rækker  ud  gennem  sløret  mellem 
dette  liv  og  evigheden  og  bliver  en 
forlængelse  af  jernstangen.  Dren- 
gen stræber  op  ad  for 
at  få  fat  i  stangen. 
Herunder:  Livets  træ, 
1 994,  af  Abu  Hassan  Conteh, 
Freetoum,  Sierra  Leone. 
Applikationer,  stof  på  stof 
(152  x  99  cm) .  Kvæg,  der  er  en 
traditionelt  afrikansk  møntfod, 
som  bruges  til  at  besegle  hellige 
aftaler,  repræsenterer  her  den 
pagt,  som  den  hvidhårede  Lehi 
indgår  med  Herren.  Hans  familie, 
øverst  til  højre,  er  på  vej  hen  til 
"  træet,  mens  Laman  og  Lemuel  og 
to  siddende  figurer  udelukkende  er 
interesseret  i  verdslige  ting. 

Herover:  jernstangen,  1 989, 

o 

af  Johan  Helge  Benthin,  Åbenrå, 
Danmark.  Oliemaleri  på  lærred 
(78  x  71  cm).  Kunstneren  har 
koncentreret  sig  om  et  enkelt  ele- 
ment fra  Lehis  drøm,  nemlig  jerns- 
tangen, der  fører  hen  til  den  lysende 
skikkelse,  som  repræsenterer  Frelse- 
ren. □ 

J.  Todd  Martin  og  Lisa  A.  Johnson 

Er  du  nogensinde  faldet 
over  et  skriftsted,  der  bare 
syntes  at  springe  lige  ud 
imod  dig?  Et,  der  giver  råd 
eller  opmuntring  til  lige 
netop  din  situation?  Et,  der 
synes  at  være  skrevet  spe- 
cielt til  dig? 

Familien  Szamosfalvi  fra 
Miskolc  i  Ungarn  fandt 
netop  sådan  et  vers.  Joseph 
Szamosfalvi  og  hans  far,  der 
også  hedder  Joseph,  smi- 
lede, mens  de  læste  2 
Nephi  3:15,  hvor  Josef  fra  Egypten  profeterer  om  evan- 
geliets genoprettelse  i  de  sidste  dage: 

»Og  han  skal  kaldes  efter  mit  navn,  og  det  skal  være 
efter  hans  faders  navn.  Og  han  skal  være  ligesom  jeg;  thi 
de  ting,  som  Herren  skal  udføre  ved  hans  hånd,  skal  ved 
Herrens  kraft  bringe  mit  folk  frelse.« 

Familien  Szamosfalvi  ved  godt,  at  det  skriftsted  henvi- 
ser til  Joseph  Smith  jun.  og  hans  far,  og  disse  ungarere  er 
for  ydmyge  til  at  anvende  skriftstedet  om  sig  selv.  Men  nav- 
nene er  de  samme,  og  Herrens  kraft  har  hjulpet  dem  med 
at  føre  folk  til  evangeliet. 

Blandt  dem,  som  Joseph  på  15  og  hans  19-årige  søster 
Alexandra  har  delt  evangeliet  med,  er  deres  egne  foræl- 
dre. 

Eller  måske  var  det  forældrene,  der  hjalp  børnene  til 
evangeliet.  Det  var  dem,  der  traf  missionærerne  inde  i  byen 
og  inviterede  dem  med  hjem  til  frokost.  Familien  Szamo- 
sfalvi er  opvokset  under  et  regime,  hvor  kristendom  og 
enhver  anden  form  for  religion  blev  bekæmpet.  Så  evan- 
geliet var  dem  ganske  fremmed.  Men  de  var  alligevel  inter- 
esseret. 

»Missionærernes  budskab  føltes  rigtigt,«  siger  Joseph. 
»Jeg  ville  meget  gerne  vide  mere  om  formålet  med  livet.« 


»Missionærerne  var  slet  ikke  som  de  andre  unge  men- 
nesker, vi  kendte,«  siger  Alexandra.  »Jeg  var  meget  impo- 
neret over  dem,  fordi  de  havde  sat  sig  mål  i  livet  og  havde 
selvtillid.  De  fik  vejledning  fra  skriften.-De  havde  nogen, 
de  kunne  søge  hjælp  hos.  Mange  andre  mennesker  her 
døver  deres  sanser  med  spiritus  og  har  ikke  noget  formål 
med  deres  liv.« 

Selv  om  forældrene  mente,  at  de  havde  for  travlt  til  at 
lade  sig  undervise  af  missionærerne  på  det  tidspunkt,  fort- 
satte Joseph  og  Alexandra  med  at  lytte.  Efter  den  tredje 
lektion  og  et  par  kirkemøder  vidste  de,  at  Kirken  var  sand, 
og  ønskede  at  blive  døbt. 

»Første  gang  vi  var  i  kirke  var  der  en  vidunderlig  stem- 
ning,« siger  Alexandra.  »Det  var  i  april,  og  solen  skinnede 
ind  gennem  vinduerne.  Alle  var  venlige  og  hjertevarme. 
Når  vi  besøgte  andre  kirker  oplevede  vi  en  kold  stemning. 
Vi  følte  Ånden  i  denne  kirke  og  vidste,  at  vi  måtte  tilbage.« 

Da  Joseph  og  Alexandra  bad  om  tilladelse  til  at  blive 
døbt,  blev  forældrene  meget  overraskede  over,  at  deres 
børn  kunne  være  blevet  så  sikre  i  deres  sag  på  så  kort  tid. 
Men  de  forstod,  at  Kirken  belærte  om  gode  principper  og 
høj  moral,  ligesom  de  gjorde  derhjemme.  De  gav  deres  til- 
ladelse, og  Joseph  og  Alexandra  blev  henholdsvis  det  13. 
og  14.  medlem  af  grenen. 

»Vores  forældre  var  med  til  dåben,«  sagde  Joseph.  »Det 
foregik  uden  for  i  et  svømmebassin.  Fuglene  og  fårekyllin- 
gerne sang  i  baggrunden.  Ånden  var  meget  stærk,  og  vores 
forældre  blev  mere  interesseret.  Ved  nadvermødet  den  føl- 
gende dag  blev  vi  bedt  om  at  bære  vores  vidnesbyrd.  Far 
var  på  arbejde,  men  mor  var  der.« 


Da  familien  Szamosfalvi  inviterede  missionærerne  på 
frokost,  var  de  ikke  klar  over,  at  det  var  dem  selv,  der 
blev  bespist.  Nu  udstråler  deres  ansigter  den  glæde, 
som  kommer  af  at  efterleve  Jesu  Kristi  evangelium. 

Joseph  og  Alexandra  blev  hurtigt  aktive  og  energiske 
medlemmer.  De  spiller  begge  et  musikinstrument,  nemlig 
blokfløjte  og  guitar;  og  de  elsker  at  synge,  både  salmer  og 
folkemusik.  Deres  musikglæde  virker  smittende  på  hele 
grenen.  Og  det  samme  gør  deres  kærlighed  til  evangeliet. 


De  hjælper  ofte  missionærerne  og  er  gode  til  at  føre  under- 
søgere ind  i  fællesskabet.  De  tog  sig  især  af  deres  forældre. 
»Ved  middagsbordet  fortalte  vi  vores  forældre  om  akti- 
viteterne i  Kirken,«  siger  Joseph.  »Vi  indbød  dem  til  at  gå 
i  kirke  med  os,  og  det  gjorde  de  ofte.« 


Det  var  kun  et  spørgsmål  om  tid,  før  forældrene  Szam- 
osfalvi  blev  døbt  -  selvfølgelig  af  deres  søn  Joseph.  Da  de 
sluttede  sig  til  Kirken,  ændrede  deres  medlemskab  hurtigt 
deres  tilværelse.  Ikke  alene  skiftede  Joseph  sen.  arbejde, 
så  han  kunne  være  i  kirke  om  søndagen,  men  han  solgte 
også  familiens  vingård  og  værtshus.  Familien  Szamosfalvi 
føler,  at  Herren  har  åbnet  mange  døre  for  dem,  og  de  ser 
en  lys  fremtid  i  møde. 


Joseph  planlægger  at  læse  økonomi  ved  universitetet 
og  vil  gerne  på  mission,  bagefter  vil  han  tilbage  til  Miskolc 
og  være  med  til  at  opbygge  Kirken  der.  »Jeg  er  glad  for,  at 
jeg  fandt  evangeliet  i  en  ung  alder,«  siger  han,  »inden  jeg 
nåede  at  blive  mere  som  verden.«  For  tiden  er  hans  ynd- 
lingsskriftsted:  »O,  min  søn,  husk  at  lære  visdom  i  din  ung- 
dom; ja,  lær  i  din  ungdom  at  holde  Guds  bud«  (Alma 
37:35). 

Alexandra  læser  økonomi  ved  det  lokale  universitet,  og 
hun  virker  som  præsidentinde  for  Unge  Piger  i  grenen. 
Hun  forstår  en  del  engelsk  og  bruger  megen  tid  på  at  over- 
sætte Kirkens  håndbøger  for  de  andre  medlemmer.  Det 
kræver  en  del  tid  med  ordbogen,  men  det  generer  ikke 
Alexandra.  Hun  siger,  at  det  gør  hende  bedre  til  engelsk. 

»Inden  jeg  fandt  Kirken,  følte  jeg  en  håbløshed,  at  der 
ikke  var  noget  formål  med  at  opnå  noget  eller  arbejde  for 
fremtiden,«  siger  Alexandra.  »Overalt  var  der  krige,  og  det 
så  ud,  som  om  verden  ville  ende  i  en  stor  katastrofe.  Efter 
at  jeg  er  blevet  medlem  af  Kirken  føler  jeg  ikke  den  sorg 
mere.« 

Alexandra  har  fundet  et  skriftsted,  der  synes  at  hen- 
vende sig  direkte  til  hende,  og  det  er  blevet  hendes  ynd- 
lingsskriftsted: 

»Og  det  skal  ske  på  den  dag,  Herren  skaffer  dig  hvile 
for  din  møje  og  uro  og  for  den  hårde  trældom,  i  hvilken 
man  lod  dig  trælle«  (2  Nephi  24:3). 

Både  Alexandra  og  Joseph  har  fundet  vejledning  og  svar 
på  deres  spørgsmål  om  livet  ved  at  ransage  skrifterne  og 
udforske  evangeliet.  Det  giver  lige  frem  en  lyst  til  at  åbne 
skrifterne  og  se,  hvilket  skriftsted,  der  springer  en  i  møde, 
ikke?  □ 

Engang  syntes  Alexandra  og  Joseph,  at  fremtiden  så 
mørk  ud.  Nu  finder  de  vejledning  og  svar  i  skrifterne 
og  Kirkens  lærdomme,  som  bortjager  al  deres  tvivl.  De 
har  fundet  glæde  og  lykke. 


Alexandra  og  Joseph  - 
under  en  aktivitet 
sammen  med  andre  unge 
ungarere,  der  hører  og 
modtager  evangeliets 
budskab. 

Lloyd  Newell 

ILLUSTRERET  AF  GREG  NEWBOLD 

Hvert  år  omkring  vores  fødselsdag  tog  far  os  børn 
med  nedenunder  og  noterede  vores  højde  på  kæl- 
dervæggen. Det  var  et  vigtigt  ritual,  især  for  mine 
brødre  og  mig.  Jeg  kan  huske,  at  jeg  rettede  ryggen,  løftede 
hovedet  højt  og  holdt  endda  vejret  for  at  gøre  mig  så  høj 
som  mulig.  Når  jeg  kunne  mærke,  at  far  fjernede  blyanten 
fra  væggen,  vendte  jeg  mig  for  at  se,  hvor  meget  jeg  var 
vokset  i  løbet  af  året. 

Nogle  år  blev  jeg  skuffet  over  at  se,  hvor  tæt  mærket 
var  på  sidste  års  mærke,  og  hvor  langt  det  stadig  var  fra 
mine  søskendes  mærker.  Andre  gange  gik  jeg  derfra  og  følte 
mig  så  høj,  at  jeg  var  sikker  på,  at  en  basketballspejder  på 
udkig  efter  nye  spillere  ville  vente  på  mig  ovenpå. 

Men  det,  jeg  husker  allerbedst  var  fars  faste,  næsten  for- 
udsigelige  reaktion.  Uanset  om  jeg  var  vokset  meget  eller 
lidt,  smilede  far  til  mig,  lagde  armen  om  min  skulder  og 
sagde:  »Jeg  er  stolt  af  dig,  min  dreng.« 

Dengang  spekulerede  jeg  på,  hvorfor  han  ikke  jublede 
mere,  når  jeg  var  vokset  fra  mine  egne  eller  de  andres  mær- 
ker, eller  hvorfor  han  ikke  vare  mere  skuffet,  når  jeg  sta- 
dig var  tæt  på  sidste  års  mærke.  Men  nu  indser  jeg,  at  han 
forstod  sig  på  livets  op-  og  nedgange  og  på  sine  børns  ufor- 
anderlige værdi. 

I  hans  øjne  var  det  lige  meget,  om  jeg  var  højere  eller 
lavere  end  de  andre.  Han  elskede  mig,  fordi  jeg  var  hans 
søn,  og  han  var  min  far.  Af  og  til  spekulerer  jeg  på,  om  far 
ikke  udelukkende  målte  os  hvert  år  for  at  vise  os  det,  at 

uanset  hvor  høje  vi  var,  så  var  han  stolt  af  vores  vækst.  Far 
vidste,  hvor  farligt  det  er  at  sammenligne  sig  med  andre. 
Han  vidste,  at  når  vi  sammenligner  vores  personlige  vækst 
med  andres,  vil  vi  enten  føle  os  bedre  end  andre  eller  dårli- 
gere. Begge  holdninger  er  lige  forkerte,  og  min  far  har  lært 
mig,  at  når  vi  giver  os  tid  til  at  tænke  over  tingene,  over- 
veje dem  og  bede,  så  vil  vi  se  os  selv  mere  som  vor  him- 
melske Fader  ser  os. 

Jeg  tror,  at  min  far  benyttede  de  målinger  som  en  metode 
til  at  få  os  til  at  overveje,  hvor  vi  stod  —  ikke  bare  fysisk, 
men  også  åndeligt  i  forhold  til  vor  himmelske 
Fader.  Vækst  betød  i  hans  øjne  meget  mere, 
end  bare  den  fysiske  højde. 

Ligesom  de  årlige  ture  til  kælderen 
hjalp  mig  til  at  forstå  min  fars  kærlig- 
hed til  mig,  vil  vi  kunne  fornemme 
Guds  fuldkomne  kærlighed  til  os, 
hvis  vi  vil  tage  os  tid  til  under  bøn 
at  vurdere  vores  åndelige  vækst. 
Når  vi  vokser  åndeligt  gennem 
livet,  kan  vi  være  sikre  på,  at 
vores  uendeligt  kærlige  him- 
melske Fader  er  stolt  af  hvert 
eneste  lille  fremskridt.  Han 
kender  vores  værdi,  og  hans 
kærlighed  er  uforanderlig  og 
evig.  □ 

En  af  mine  tidligste  erindringer  er, 
hvordan  jeg  som  fem-årig  deltog 
i  en  søndagsskoleklasse  i  vores 
gamle  kirkebygnings  kælder.  Jeg  kan 
huske,  at  jeg  en  dag  betragtede  støvet, 
der  bevægede  sig  i  lysstrålerne,  mens 
vores  lærer  læste  beretningen  om,  hvor- 
dan Joseph  Smith  bad,  og  hvordan  vor 
himmelske  Fader  og  Jesus  Kristus  kom 
og  viste  sig  for  ham.  Jeg  kan  stadig  føle, 
hvordan  det  var  at  sidde  der  og  kigge  og 
lytte,  omgivet  af  lyssøjler.  Men  bedst  af 
alt  husker  jeg  den  varme  følelse,  der 
svulmede  i  mig,  da  jeg  hørte  om,  hvor- 
dan Joseph  Smith  havde  set  og  talt  med 
vor  himmelske  Fader. 


Senere  samme  dag  fandt  jeg  der- 
hjemme en  af  min  fars  bøger,  der  ligne- 
de den,  som  min  lærer  havde  læst  højt 
af.  På  det  tidspunkt  vidste  jeg  ikke,  at 
det  var  en  tre-i-en.  Jeg  kunne  ikke  læse 
i  den,  men  bare  det  at  holde  bogen  i 
mine  hænder  og  se  på  dens  sider,  gen- 
skabte den  følelse,  som  jeg  havde  ople- 
vet i  søndagsskolen. 

Da  jeg  blev  større  og  læste  bogen  for 
første  gang,  følte  jeg  den  samme  varme. 
Igennem  årene  har  jeg  oplevet  den  fø- 
lelse igen  og  igen  -  i  kirken,  i  templet, 
mens  jeg  har  lyttet  til  en  taler  og  vig- 
tigst af  alt,  mens  jeg  har  læst  i  skrifter- 
ne. □ 

>}\)g  jeg  så  et  træ,  hvis  frugt  var  eftertragtelsesværdig, 

og  som  gjorde  mennesket  lykkeligt. 

Og  da  jeg  spiste  af  frugten,  fyldte  den  min  sjæl  med 

ubeskrivelig  stor  glæde;  derfor  begyndte  jeg  at  ønske, 

at  min  familie  også  skulle  nyde  deraf,  for  jeg  vidste,  at  den 

var  mere  attråværdig  end  al  anden  frugt«  (1  Nephi  8:10,  12), 

Se  »Livets  træ«,  side  34. 

